Therapsida, of die terapsides, is ’n groep sinapsides en sluit soogdiere en hul voorsate in. Baie van die kenmerke wat vandag beskou word as uniek aan soogdiere, was reeds by die vroeë terapsides aanwesig – ook die regop houding. Die vroegste fossiel wat as Therapsida geklassifiseer is, is Tetraceratops insignis uit die Vroeë Perm-periode. Terapsides het 275 miljoen jaar gelede ontwikkel uit die uitgestorwe orde Pelycosauria (meer spesifiek uit Sphenacodontia). Hulle het die pelikosouriërs in die Middel-Perm vervang as die oorheersende landdiere en is op hul beurt in die Trias deur die archosouromorfe vervang, hoewel een groep terapsides, Kannemeyeriiformes, nog in die Laat-Trias volop was. Die terapsides het Cynodontia ingesluit, die groep wat in die Laat Trias sowat 225 miljoen jaar gelede gelei het tot die soogdiere. Van die terapsides wat nie soogdiere was nie, het net Cynodontia en Dicynodontia die Trias-Jura-uitwissing oorleef. Die laaste groep van dié diere, Tritylodontidae, het in die Vroeë Kryt uitgesterf, sowat 100 miljoen jaar gelede. Hoewel die vroeë terapsides se skedels baie soos dié van hul pelikosouriër-voorsate lyk, is daar verskille in die res van die lyf.


26 Januarie is die 26ste dag van die jaar in die Gregoriaanse kalender. Daar volg nog 339 dae in die res van die jaar (340 in skrikkeljare). 1560 – Giovanni Antonio Facchinetti (later Pous Innocentius IX) word biskop van Nicastro in Calabrië. 1564 – Pous Pius IV bevestig die besluite van die konsilie van Trente in sy bul Benedictus Deus. 1653 – Switserse Boereoorlog: Die begin van die Switserse Boereoorlog. Die boere van die Entlebuch-vallei kom in opstand teen verhoogde belastings van die stad Bern. 1700 – ’n Aardbewing van 9 op die Richterskaal vind langs die Amerikaanse Stille Oseaankus plaas soos getuig uit Japannese tsoenamirekords. 1788 – Die Britse Eerste Vloot, gelei deur Kaptein Arthur Phillip, land by Sydney Cove net buite die hedendaagse Sydney om die eerste permanente Europese vesting in Australië te vestig. 1837 – Michigan word die 26ste deelstaat van die Verenigde State. 1862 – Tydens die Amerikaanse Burgeroorlog skei Louisiana van die Unie af.


Zauditu (Ge'ez: ዘውዲቱ Zäwditu; gebore as Askala Maryam; 29 April 1876 - 2 April 1930) was van 1916 tot 1930 keiserin van Ethiopië. Sy was die eerste vroulike heerser van ’n internasionaal erkende land in Afrika in die 19de en 20ste eeu en die eerste regerende keiserin van die Keiserryk Ethiopië. Haar bewind is gekenmerk deur die hervormings van haar regent (Enderase) en erfgenaam, Ras Tafari Makonnen (wat haar opgevolg het as keiser Haile Selassie). Vanweë haar konserwatisme en sterk geloof het sy meestal met hom gebots. In 2020 was sy die mees onlangse regerende keiserin in die geskiedenis, en tot met die verkiesing in 2018 van Sahle-Work Zewde as president, die mees onlangse vroulike staatshoof van Ethiopië. Askala Maryam was die oudste dogter van keiser Menelik II. Haar ma het van Menelik geskei terwyl Zauditu nog jonk was en sy is deur haar pa grootgemaak. Keiser Menelik het later met Taitu Betul getrou, maar het geen kinders by haar gehad nie. Menelik het drie kinders gehad wat deur hom erken is: Zauditu, ’n seun wat as baba dood is en nog ’n dogter, Shewa Regga, die ma van Lidj Iyasu, Menelik se eindelike opvolger.


Die Slangdraer (Latyn: Ophiuchus) is ’n groot sterrebeeld wat om die hemelewenaar geleë is. Die Latynse naam kom van die Griekse woord Ὀφιοῦχος (ophioukhos, "slangdraer") en dit word gewoonlik uitgebeeld as ’n man wat die sterrebeeld Slang vashou. Dit is een van die 48 konstellasies wat deur die 2de-eeuse sterrekundige Ptolemaeus beskryf is en is steeds een van die 88 moderne sterrebeelde. Die Slangdraer is tussen Hercules, die Slang en die Arend geleë, noordwes van die middel van die Melkweg. In die Suidelike Halfrond kan dit in die winter die duidelikste gesien word. Die sterrebeeld lê regoor die Jagter in die lug en verdeel die Slang in twee dele, Serpens Caput en Serpens Cauda, hoewel dit as een sterrebeeld beskou word. Die Slangdraer lê oor die ewenaar, maar hoofsaaklik in ’n suidelike rigting. Dit strek suidwaarts tot by -30°, sodat dit nooit in sy geheel gesien kan word nie – nie eens van plekke soos Reykjavik en Helsinki noord van 60° noord nie.


.rw is die Internettopvlakdomein vir Rwanda. Lys van Internettopvlakdomeine IANA .rw whois informasie AfriDNS - Informasie over Afrikaanse topvlakdomeine NIC.rw - domeinregistrasie Geargiveer 6 Desember 1998 op Wayback Machine


Berlin (West) is die term, wat deur die Wes-Berlynse Senaat amptelik vir die deel van Berlyn gebruik is, wat ná die Tweede Wêreldoorlog deur die drie westelike besettingsmagte Verenigde State, Verenigde Koninkryk en Frankryk bestuur is. in Westerse lande gebruik om na die gebied van die Sowjetsektor van Berlyn te verwys wat in 1945 ná die einde van die Tweede Wêreldoorlog geskep is. Die drie Westerse sektore het as Wes-Berlyn bekend gestaan. Die Grondwet van die Bondsrepubliek Duitsland van 1949 en die konstitusie van Berlyn van 1950 het Groot-Berlyn, respektiewelik Berlyn as deelstaat van Wes-Duitsland beskou, maar hierdie bepaling was tot 1990 beperk. Die Berlyn-ooreenkoms van 1971 het beslis, dat die Westerse sektore nie 'n konstitutiewe deel van Wes-Duitsland is nie, maar de facto was Wes-Berlyn tussen 1949 en 1990 'n deelstaat, dus het die Westelike kant, veral die Westelike Geallieerdes en Wes-Duitsland, altyd die "Verbindings tussen Berlyn (Wes) en die Bondsrepubliek" beklemtoon. Oos-Berlyn Hierdie artikel is ’n saadjie. Voel vry om Wikipedia te help deur dit uit te brei.


Marseille is 'n Franse televisiereeks wat deur Dan Franck geskep is met Gérard Depardieu wat die hoofkarakter vertolk. Die reeks is die eerste oorspronklike televisiereeks met Franse dialoog wat vir Netflix vervaardig is. Die eerste seisoen bevat agt episodes en première op 5 Mei 2016 op Netflix. 'n Tweede seisoen word op 6 Junie 2016 bestel en produksie begin op 18 April 2017. Die tweede seisoen debuteer in Februarie 2018. Netflix kanselleer die reeks na die tweede seisoen. Die reeks het in Frankryk meestal negatiewe kritiek ontvang. Pierre Sérisier, vir Le Monde, noem dit 'n "industriële ongeluk". Buite Frankryk was die kritiek meer positief.


Gordon Matthew Thomas Sumner (geb. 2 Oktober 1951), beter bekend as Sting, is ’n Engelse musikant, sanger, liedjieskrywer, aktivis, akteur en filantroop. Hy was die hoofsanger en -liedjieskrywer van die rockgroep The Police, en het daarna ’n solo loopbaan gevolg. Sting het duidelike elemente van rock, jazz, reggae, klassieke musiek, new-age en worldbeat in sy musiek opgeneem. As solokunstenaar en lid van The Police het hy 16 Grammys ontvang (sy eerste was vir beste rockinstrument-uitvoering in 1980), asook drie Brit Awards (onder meer vir beste Britse man in 1994 en uitnemende bydrae in 2002), ’n Golden Globe en ’n Emmy. Hy is ook verskeie kere benoem vir ’n Oscar vir beste oorspronklike liedjie. Sting is in 2002 in die Songwriters Hall of Fame en as lid van The Police in 2003 in die Rock and Roll Hall of Fame opgeneem, en in 2000 het hy ’n ster gekry op die Hollywood Walk of Fame. As lid van The Police het hy een van die sangers geword met die beste verkope in die wêreld.


Nadia Comăneci is 'n Roemeense gimnas en wenner van vyf goue medaljes tydens die 1976 Olimpiese Spele. Sy was die eerste gimnas om ooit 'n perfekte 10 in 'n Olimpiese gimnastiekitem te kry. Sy het ook twee goue medaljes tydens die 1980 Olimpiese Spele gewen en is een van die bekendste gimnaste ter wêreld. Comăneci het reeds in haar kleuterskooljare vir die eerste keer met gimnastiek kennis gemaak, toe haar ouers haar by 'n gimnastiekklub, The Flame, laat aansluit het. Daar is sy opgelei deur onder andere Márta Károlyi, wat haar in 1969 laat aansluit het by Károlyi se nuwe gimnastiekskool. Nadia het in 1970 aan haar eerste nasionale kompetisie deelgeneem, as deel van die Oneşti-span. Alhoewel Nadia drie keer van die balk afgeval het, het die span steeds gewen. Ná hierdie kompetisie het Nadia begin om harder te oefen en in 1971 en 1972 het sy die nasionale junior gimnastiektitel gewen. In 1971 het sy ook haar eerste internasionale kompetisie in Joego-Slawië gewen. Dit was egter eers in 1975, toe sy vier oorwinnings by die Europese Kampioenskap in Noorweë behaal het, dat sy internasionale aandag begin trek het.


Babiana (Bobbejaantjie) is 'n blomplant genus en geofiete wat behoort tot die familie Iridaceae. Tot hierdie genus word ongeveer 94 spesies gereken. Die meerderheid van die spesies kom net in die Wes-Kaap, Namakwaland en die suidweste van Namibië – veral in die wintereënvalgebied van die sukkulente Karoo – voor, maar daar is ook een spesie B. socotrana wat net op die eiland Sokotra aangetref word, wat origens ook 'n droë winterreënvalklimaat besit. Daar word gedink dat die tussenliggende gebiede in die verlede 'n vergelykbare klimaat moes gehad het. Alle bobbejaantjies het ondergrondse knolle en die plant rus in die droë seisoen om tydens die reëns weer uit die knol op te groei. Alle bobbejaantjies het behaarde blare wat in die lengterigting voue vertoon.


Die Portugese Ryk (Portugees: Império Português), ook bekend as Oorsese Portugal (Ultramar Português) of Portugese koloniale ryk (Império Colonial Português), was die eerste globale ryk in die geskiedenis. Dit was die langste bestaande koloniale ryk in die moderne Europese geskiedenis en het vir ses eeue bestaan, tussen die verowering van Ceuta op 21 Augustus 1415 en die oorhandiging van Macau aan die Volksrepubliek China op 20 Desember 1999 of die onafhanklikheid van Oos-Timor op 20 Mei 2002. Die ryk het oor 'n groot aantal van gebiede gestrek, wat nou deel uitmaak van 53 verskeie onafhanklike lande. Portugese seevaarders het in 1419 met die verkenning van die kus van Afrika begin en het die onlangse ontwikkelinge in navigasie, kartografie en maritieme tegnologie soos die karveel gebruik, omdat hulle 'n seeroete na die bron van die winsgewende speseryhandel kon vind. In 1488 het Bartolomeus Dias die Kaap die Goeie Hoop omgevaar en op 20 Mei 1498 het Vasco da Gama Indië bereik. Op 22 April 1500 het Pedro Álvares Cabral deur 'n toevallige wal of deur die kroon se geheime ontwerp Brasilië aan die kus van Suid-Amerika ontdek.


Hierdie is 'n lys van vergaderings van die Europese Raad (informeel na verwys as EU-spitsberade); die vergaderings van die Europese Raad, 'n instelling van die Europese Unie (EU) wat bestaan uit staatshoofde of regeringshoofde van EU-lidlande. Hulle het in 1975 begin as driejaarlikse vergaderings. Die aantal vergaderings het gegroei tot minimum vier per jaar tussen 1996 en 2007, en 'n minimum van ses per jaar sedert 2008. Van 2008 tot 2015 het gemiddeld sewe raadsvergaderings per jaar plaasgevind (sien lys hieronder). Sedert 2008 is daar ook 'n jaarlikse gemiddelde van twee spesiale Euro-spitsberade gereël, benewens - en dikwels parallel - tot die EU-spitsberade. Aangesien die agenda van die Euro-spitsberaad uitsluitlik beperk word om kwessies vir die eurosone te bespreek en slegs politieke leiers van die lidlande van die eurosone uitnooi, word sulke vergaderings nie as Europese Rade gereken nie. Die eerste sewe spitsberaadvergaderings is tussen 1961 en 1974 gehou, maar dit was voor die formele instelling van die Europese Raad. Sommige bronne beskou dit egter as die informele sewe eerste vergaderings van die Europese Raad.


Die Rio Negro (Portugees: [ˈʁi.u nɛɡɾu]; Spaans: Río Negro [ˈri.o ˈneɣɾo], letterlik "Swart-rivier") is een van die grootste sytakke van die Amasonerivier in Suid-Amerika en volgens afloop die tweede grootste sytak van die wêreld na die Rio Madeira. Die rivier, met 'n lengte van 2 250 km, vloei deur Colombia, Venezuela en die Brasiliaanse deelstate Roraima en Amazonas. Die Rio Negro ontstaan deur die saamvloei van die Branco en Vaupés in die ooste van Colombia net wes van die grens tot Brasilië. Die Rio Negro vloei in suidoostelike rigting deur die Amasone-bekken in die weste van Brasilië, waar die dit net oos van Manaus in die Amasonerivier uitmond. Die grootste stad, wat aan die rivier geleë is, is Manaus, die hoofstad van die Brasiliaanse deelstaat Amazonas. Die grootste sytakke (stroomaf): Wikimedia Commons het meer media in die kategorie Rio Negro. (en) Ziesler, R.; Ardizzone, G.D. (1979). "Amazon River System". The Inland waters of Latin America. Food and Agriculture Organization of the United Nations.


At Botha (gebore 23 Desember 1949) is 'n Suid-Afrikaanse akteur en skilder. Hy is veral bekend vir sy rolle in die Afrikaanse TV-dramas soos Vyfster (1984) en Dryfsand (2006). Hy was met die aktrise Annalise Bosch getroud. Hulle seun, Pieter Bosch-Botha, was ook 'n akteur, regisseur en vervaardiger. Botha is op Kroonstad in die Vrystaat gebore as die seun van ’n onderwyser en het as kind op verskeie dorpe gewoon. Hy het aan die Hoërskool Menlopark in Pretoria gematrikuleer en sy dramastudie aan die Potchefstroomse Universiteit voltooi. Hy was ’n akteur by Sukovs en Truk, waar hy in opvoerings van Die Drie Susters, Twaalfde Nag en Charley se Tante opgetree het. Hy het geleidelik vir sy rolprent- en TV-werk bekend geraak, insluitende die rolprent Stander en die TV-dramareekse Vyfster (1984), Egoli, Dryfsand (2007) en Erfsondes (2008). Hy skilder die grootste deel van sy lewe, hoewel hy geen formele opleiding gehad het nie. Hy het in latere jare sukses begin behaal met onder meer landskappe, oes- en seetonele.


Characiformes is 'n vis-orde wat hoort tot die klas Actinopterygii. Die volgende families is deel van die orde Characiformes: Acestrorhynchidae Alestidae Anostomidae Characidae Chilodontidae Citharinidae Crenuchidae Ctenoluciidae Curimatidae Cynodontidae Distichodontidae Erythrinidae Gasteropelecidae Hemiodontidae Hepsetidae Lebiasinidae Parodontidae Prochilodontidae Wikispecies het meer inligting oor: Characiformes Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org BioLib (en) Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behoort versmelt te word met Marthinus de Villiers Lourens. Ds. Marthinus Lourens (M.L.) de Villiers (die Paarl, 31 Julie 1885 - Wellington, 17 Mei 1977) was 'n leraar in die Nederduitse Gereformeerde Kerk van 1912 tot 1930, daarna tot sy dood voltyds musikant en is veral bekend om sy toonsetting van Die Stem. M.L. de Villiers was die seun van Dirk de Villiers en Tina Smith, wat drie jaar ná hulle seun se geboorte 'n musiekinstituut op Wellington geopen het. Daar is hul seun opgelei in klavierspel deur sy moeder en in orrel, viool en harmonie deur sy vader. Later het hy ook klarinet aangeleer en in sy vader se Wellington Brass Band gespeel. Sy vader was 45 jaar lank orrelis van die NG moedergemeente Wellington, onder meer tydens die dienstyd van die vermaarde dr. Andrew Murray en ds. J.R. Albertyn. Ná matriek studeer M.L. drie jaar lank aan die Hugenote-kollege op Wellington, ondanks die buitengewone musikaliteit wat sedert 1899 tot uiting gekom het in 'n drang tot komposisie, en behaal die B.A.-graad in 1904, 'n jaar ná die publikasie van sy eerste komposisie, 'n Mars vir klavier.


Die sekonde is die SI-eenheid vir die meting van tyd. Tradisioneel word 'n sekonde gedefinieer deur die feit dat daar 60 sekondes per minuut is, 60 minute per uur en nominaal 24 uur in 'n dag. Die sekonde was dus 1/86 400 van 'n sonnedag (sinodiese dag). Die moderne definisie is egter die tyd waarin daar 9 192 631 770 oorgange tussen die hiperfynvlakke van die grondtoestand van 'n Sesiumatoom by 'n temperatuur van 0K plaasvind. Een internasionale sekonde is gelyk aan: 1/60 minuut (1 minuut is gelyk aan 60 sekondes) 1/3 600 uur (1 uur is gelyk aan 3 600 sekondes) 1/86 400 dag (1 dag is gelyk aan 86 400 sekondes) Daar is 31 536 000 sekondes in 'n gewone jaar, 31 622 400 sekondes in 'n skrikkeljaar, en 31 557 600 sekondes in 'n Juliaanse jaar. Wikimedia Commons het meer media in die kategorie Sekonde. Wikiwoordeboek het 'n inskrywing vir sekonde. Hierdie artikel is ’n saadjie. Voel vry om Wikipedia te help deur dit uit te brei.


Die halfmens (Pachypodium namaquanum) is 'n boom wat inheems aan die Richtersveld en suidelik Namibië is. Hulle groei net in droë, rotsagtige halfwoestyngebiede. Die naam is afgelei van die feit dat die boom soos 'n mens lyk wanneer hulle afgeëts is teen die horison of teen die skemer gesien word. Die boom is 'n bedreigde spesie en word streng beskerm. Die boom se nasionale nommer is 649. Die boom bestaan uit 'n lang stam van tot 4 m met 'n bos blare aan die punt. Die boom is gewoonlik takloos maar kan soms kort takke produseer. Die stam is dik by die wortels en loop spits na die bopunt. Vratterige knoppe bedek die stam en aan elke knop se punt is 'n doring. Die blomme is buisvormig en ongeveer 5 cm lank. Hulle is rooi binne en groen binne en word binne die blare voortgebring en later die vrugte ook. Die vrugte is klein en word in pare gedra. 'n Kenmerk van die boom is dat die stam altyd na die noorde wys. Die boom groei glad nie goed weg van sy natuurlike habitat nie. Halfmens in die Richtersveld, Suid-Afrika.


Die Oostelike halfrond is die helfte van die wêreld wat ten ooste van die nulmeridiaan van Greenwich en ten weste van die 180-grade meridiaan lê. Tussen hierdie twee meridiane word die oos-wesposisie op die aardbol in oosterlengte aangedui. Veronderstel dat die Aarde in die helfte gesny word, vanaf die Noordpool, deur Engeland tot by die Suidpool. Die oostelike halfrond is die helfte aan die oostekant. Die ander helfte van die aardbol word die westelike halfrond genoem. Breedtegraad Internasionale datumgrens Lengtegraad Greenwich-meridiaan Westelike halfrond


Die Kiepersol (Cussonia spicata) is 'n immergroen boomspesie in die Cussonia-genus, wat in die vogtiger streke van Afrika aangetref word. Die boom is stewig en het 'n ronde, spreidende kroon. Die aantreklike blare groei aan die einde van dik takke en vorm geronde koppe. Die spesienaam spicata verwys na die raseme waaraan die blomme gedra word. Die blare van die Cussonia spicata is dubbelhandvormig saamgestel, en groener van kleur as byvoorbeeld die blare van die Hoëveldkiepersol (Cussonia paniculata) wat grys is en enkelhandvormig saamgestel is. Dit word vanaf Kaapstad kuslangs aangetref tot noord van die Vaalrivier. Dit is ook inheems aan die ooste van Zimbabwe, Mosambiek, Zambië en dele van tropiese Afrika. Waar olifante voorkom is dit 'n gewilde voedingsplant. In die bosse by Kurisa Moya Nature Lodge naby Houtbosdorp in Limpopo groei 'n groot eksemplaar wat sedert 2013 amptelike beskerming geniet. Hierdie kiepersol, wat ook algemeen bekend staan as die Hoëveldse kiepersol of "cabbage tree", is waarskynlik die bekendste en een van die aanskoulikste spesies, asook die gehardste. Dit is immergroen in warm streke, maar heeltemal of gedeeltelik bladwisselend in koue gebiede.


Die Breëstertparadysvink (Vidua obtusa) is 'n skaars tot gelokaliseerde, algemene standvoël en nomade wat voorkom in Angola, Botswana, Burundi, Demokratiese Republiek van die Kongo, Kenia, Malawi, Mosambiek, Namibië, Rwanda, Suid-Afrika, Tanzania, Uganda, Zambië en Zimbabwe. In Engels staan die voël bekend as die Broad-tailed Paradise Whydah. Die voël is 15 tot 30 cm lank; die broeiende mannetjie is 27 cm lank en hulle weeg 10 tot 26 gram. Die broeiende mannetjie het 'n korter, breër stert as die Gewone paradysvink en die agternekvlerk en bors is 'n donkerder oranjekastaiingsbruin. Die wyfie en nie-broeiende mannetjie se rugkant is minder dig gestreep en die snawel is minder dig gestreep as die Gewone paradysvink. Die gesig is minder sterk gemerk; die swarterige oogstreep krul nie dieselfde mate om die oordekvere nie., Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Vidua obtusa". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur.


Huludao (Chinees: 葫芦岛) is 'n stad in die Chinese provinsie Liaoning met 'n bevolking van 2 787 032 in 2007. Die stad is in die noordooste van China, wes van die grens met Noord-Korea, oos van Beijing, noord van Dalian en aan die Geel See geleë. Huludao vorm saam met Dalian, Yingkou, Qinhuangdao en Qingdao die ekonomiese sirkel van die Bohaimeer.


Die Angola-kurper (Chetia welwitschi) is 'n varswatervis wat in die Kunenerivier voorkom. In Engels staan die vis bekend as die Angolan river bream. Die vis is redelik onbekend en daar is onsekerheid omtrent die kleur; die vis word tot 147 mm lank. Data is verkry vanaf museum spesies, meer visse word benodig vir navorsing. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Chetia-welwitschi.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Trewavas, E. 1961. A new cichlid fish in the Limpopo basin. Ann. S. Afr. Mus. v. 46 (pt 5): 53-56. BioLib (en)


Nikephoros I of Nicephorus I Logothetes (Grieks: Νικηφόρος Α΄; oorl. 26 Julie 811) was die Bisantynse keiser van 802 tot met sy dood in 811. Hy was ook bekend as Genikos ("Bringer van Oorwinning"). Hy is deur keiserin Irene as minister van finansies (logothetes tou genikou) aangestel. Hy het haar bewind in 802 omvergewerp en is op 31 Oktober as keiser aangewys. Hy het sy seun, Staurakios, in 803 as medekeiser gekroon. Nikephoros het die ryk gereorganiseer en op die Balkan Grieke van Anatolië gevestig om die grens te versterk. Hy het baie kapitaal nodig gehad om sy militêre magte te versterk en het dus hoë belastings gehef, wat hom ongewild gemaak het. In 811 het Nikephoros Bulgarye binnegeval en die hoofstad, Pliska, geplunder. Op hul terugtog is die Bisantynse leër egter in ’n lokval gelei en Nikephoros het gesterf. Nikephoros I het minstens twee kinders by ’n onbekende vrou gehad: Staurakios, wat hom opgevolg het. Prokopia, wat getrou het met Michael I Rangabe, keiser van 811 tot 813. The Oxford Dictionary of Byzantium, red.


Alfred Dreyfus (Mulhouse, 9 Oktober 1859 – Parys, 12 Julie 1935) was 'n Joods-Franse offisier wat veral bekend is vanweë die "Dreyfus-saak". Dreyfus is op 15 Oktober 1894 in hegtenis geneem ná vals dokumente waarvolgens hy verraad sou gepleeg het (hy was na bewering 'n spioen vir Duitsland). Hy is op 5 Januarie 1895 van sy rang ontneem en gevonnis tot lewenslange tronkstraf, wat uitgedien moes word op die berugte Devil's Island in Frans-Guyana. Sy vonnis het baie opskudding veroorsaak en verskeie mense het hulle beywer om hom vrygelaat te kry. Dit het op 19 September 1899 gebeur. Eers op 12 Julie 1906 is hy egter heeltemal vrygespreek van die aanklagte teen hom. Die bekende Franse skrywer Émile Zola was een van dié wat hom vir sy vrylating en rehabilitasie beywer het met sy beroemde pamflet uit 1898 getiteld: J'accuse ...! ("Ek beskuldig ...!"). Daarin is ook die naam van die werklike spioen vermeld, die Hongaar Ferdinand Walsin-Esterhazy. Dreyfus sou later terugkeer na die leër as majoor, maar weens swak gesondheid is hy in 1907 eervol ontslaan.


Die Assiriese Kerk van die Ooste, amptelik die Heilige Apostoliese Katolieke Assiriese Kerk van die Ooste, is ’n Siriese kerk wat histories gesentreer was in Assirië in Noord-Mesopotamië. Anders as ander kerke wat hul oorsprong terugvoer na die antieke tyd, is die moderne Assiriese Kerk van die Ooste nie in gemeenskap met enige ander kerk nie – nie die Oosters-Ortodokse, Oriëntaal-Ortodokse of Katolieke Kerk nie. Die huidige hoof van die kerk is die katolikos-patriarg van die Assiriese Kerk van die Ooste, Mar Dinkha IV. Onder hom val ’n paar biskoppe, priesters en diakens in gemeentes regdeur die Midde-Ooste, Indië, Noord-Amerika, Oseanië en Europa. Die kerk word teologies verbind aan die leerstelling van Nestorianisme, en dit het tot gevolg dat dit ook bekend is as die Nestoriaanse Kerk, hoewel kerkleiers dié naam verwerp. An Introduction to the Christian Orthodox Churches, deur John Binns, bl. 28 [1] Amptelike webtuiste Dialoog tussen die Siriese en Assiriese kerke Hierdie artikel is vertaal uit die Engelse Wikipedia


Kgalagadi beteken "land van die dors". Dit kan na een van die volgende verwys: Die Kgalagadidistrik in Botswana. Die Kgalagadi-distriksmunisipaliteit, (nou John Taolo Gaetsewe) een van die 5 distriksmunisipaliteite van die Noord-Kaap. Die Kgalagadi Vredespark, waarvan die deel in Suid-Afrika voorheen as die Kalahari Gemsbok Nasionale Park bekend was. Kgalagari, 'n streekstaal, tot onlangs as 'n dialek van Tswana beskou.


Die Pantokratoros-klooster (Grieks: Μονή Παντοκράτορος) is ’n Oosters-Ortodokse klooster in die noordoostelike deel van Berg Athos in Griekeland. Dit is sewende in rang van die skiereiland se kloosters en is toegewy aan die Gedaanteverandering van Jesus. Daar is sowat 17 werkende monnike. Die klooster is in 1363 gestig. Die biblioteek bevat sowat 350 manuskripte en 3 500 gedrukte boeke in Grieks en Turks. Berg Athos Griekse departement van kultuur: Pantokratoros Geargiveer 29 Oktober 2006 op Wayback Machine Pantokratoros op Berg Athos se webtuiste Geargiveer 3 Maart 2016 op Wayback Machine Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei. Koördinate: 40°17′00.86″N 24°15′59.58″O / 40.2835722°N 24.2665500°O / 40.2835722; 24.2665500


Kerrie kan een van die volgende (verwante) begrippe wees: 'n Kerrie, 'n stowegereg wat met heelwat kerriepoeier as bestanddeel gekook is. Kerrie(poeier), die geel tot dieprooi speserymengsel wat veral in Oosterse en Maleier-resepte gebruik word, om aan die stowevleis 'n tipiese geurige smaak te verleen. Kerrie bestaan uit 'n hele paar (soms geheime) gemengde bestanddele. Borrie is 'n vaste bestanddeel van kerrie, waaraan dit die geel kleur verleen. Borrie se smaak is mildelik bitter. Afrika kerries, Kaap-Maleise kerries en Natalse kerries insluitend die "Traditional Natal Curry", die Durban-kerrie, die "Bunny Chow" en rotirolle. Die geskiedenis van die Suid-Afrikaanse, veral Natalse kerries, gaan so ver terug as 250 jaar gelede, tot die eerste Indiërs se aankoms op die oewers van die Natalkolonie, asook voor die oplewing van die Britse kerries. Durban het die grootste enkele bevolking van Indiërs buite Indië en 'n outomatiese gevolg was die ontwikkeling van die tradisionele Natalse kerries sedertdien.


Florent Johan Malouda (gebore 13 Junie 1980 in Cayenne, Frans-Guyana) is 'n Franse sokkerspeler. Hy het vir die Franse nasionale sokkerspan uitgedraf. Hugman, Barry J., red. (2010). The PFA Footballers' Who's Who 2010–11. Mainstream Publishing. p. 276. ISBN 9-781845-966010. "Player Profile: Florent Malouda" (in Engels). Premier League. Geargiveer vanaf die oorspronklike op 14 Oktober 2013. Besoek op 23 Januarie 2012. Hierdie artikel is ’n saadjie. Voel vry om Wikipedia te help deur dit uit te brei.


'n Ooi is 'n vroulike skaap, bok of wildsbok. Ooie het, in teenstelling met ramme, kort of geen horings nie. Ooie dra en skenk geboorte aan lammers. Die dratyd hang af van die spesie en ras. Die ooie van bokke word vir die produksie van melk aangehou, wat gebruik word vir die vervaardiging van botter, kaas, jogurt, ensovoorts. Wikiwoordeboek het 'n inskrywing vir ooi. Hierdie artikel is ’n saadjie. Voel vry om Wikipedia te help deur dit uit te brei.


Brandmondsindroom (BMS) is a pynvolle, frustreerende toestand, wat as ’n skerp brandende sensasie van die tong, lippe, verhemelte en sommer dwarsdeur die hele mond, beskryf kan word, maar waar geen mediese tekens van die toestand in die mond gesien kan word nie. BMS kan ook die subjektiewe sensasie van ‘n droë mond (xerostomia) insluit. Xerostomia is ook ’n toestand waar geen oorsaak gevind kan word nie, soos byvoorbeeld dat daar nie minder speekselafskeiding waargeneem kan word nie. ’n Brand-gevoel in die mond kan ook ’n simptoom van ’n ander siektetoestand wees, waar ander sistemiese of plaaslike faktore ’n invloed het, maar dan word dit nie as ’n BMS gereken nie. Dit kan dan selfs ‘n sindroom van medies onverklaarbare simptome wees. Die Internasionale Vereniging vir die Studie van Pyn in Washington, D.C., definieer BMS as ’n pyn entiteit van aanhoudende brand pyn in die afwesigheid van mondslymvliesverandering. ’n Brand gevoel in die mond kan primêr (d.w.s. Brandmondsindroom) of sekondêr wees waar ander faktore – sistemies of plaaslik – ’n invloed het.


Die Watertrapper (Podica senegalensis) is 'n water standvoël wat voorkom aan die suid- en ooskus van Suid-Afrika, Gauteng, Limpopo, Mpumalanga, Zimbabwe en suidwes Mosambiek. In Engels staan die voël bekend as African finfoot. Watertrappers is watervoëls wat heelwat ooreenkoms met die slanghalsvoëls vertoon, maar 'n korter en stewiger nek en snawel het. Hulle word meestal op klein, dig begroeide riviere aangetref en is besonder sku. Watertrappers leef van klein waterdiertjies wat hulle vang terwyl hulle swem of duik. As watertrappers skrik, hardloop hulle soos bleshoenders op die water en soek so gou moontlik skuiling in digte plantegroei. Die nes word gewoonlik op 'n tak net bo die water gebou. Dit bestaan uit stokke en is met riete, gras en blare uitgevoer. Net 2 eiers word meestal in die lente gelê. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wêreldspektrum, 1982, ISBN 0908409702, volume 29, bl. 88 Sasol Voëls van Suider-Afrika Struik Nature. Vierde Uitgawe 2011. ISBN 978-1-77007-928-1 BirdLife International (2012). "Podica senegalensis".


Eerw. Jean Pierre Pellissier (St. Aray, Grenoble, 28 September 1808 – Bethulie, Vrystaat, 11 Junie 1867) was 'n Franse sendeling in Suid-Afrika en die oupa van onder andere Mabel Jansen, Samuel Henri Pellissier en George Murray Pellissier. Hy is die stamvader van die Pellissier-familie in Suid-Afrika, van wie talle lede op verskeie gebiede in Suid-Afrika presteer het. Pellissier was die seun van eenvoudige kleinboere in Frankryk en ontvang sy opleiding aan die Paryse Evangeliese Sending. Hy kom in 1831 in Suid-Afrika aan om hom aan te sluit by sy kollegas, S. Roland en J.L.P. Lemue, op Kuruman. Hulle het probeer om 'n sendingstasie te stig op Mosega naby die teenswoordige Zeerust, maar moes vlug voor Mzilikazi se soldate. Pellissier het toe 3 000 vlugtende Tswanas met hom saamgebring na Bethulie waar hy 'n sendingpos in Oktober 1831 stig. Hy het 'n skool begin en sy vrou het naaldwerk onderrig. Hy was suksesvol in sy werk tot 1862 toe hoofman Lepui die sendinggrond verkoop het aan aanliggende boere en die dorp Bethulie gestig is.


Die Kommunistiese Manifes, wat oorspronklik met die titel Manifes van die Kommunistiese Party uitgegee is, is 'n kort 1848 publikasie geskryf deur die politieke teoretici Karl Marx en Friedrich Engels. Dit word sedertdien erken as een van die wêreld se mees invloedryke politieke manuskripte. In opdrag van die Kommunistiese Liga, sit dit die Jeugliga se doelwitte en program uiteen. Dit bied 'n analitiese ontleding van die klasse stryd (historiese en deshede) en die probleme van die kapitalisme, eerder as 'n voorspelling van kommunisme se moontlike toekomstige manifestasies. Die publikasie bevat Marx en Engels se teorieë oor die aard van die samelewing en die politiek, wat in hul eie woorde, "Die geskiedenis van al die tot nou toe bestaande samelewing is die geskiedenis van klassestryd". Dit voorsien ook kortliks hul idees vir hoe die kapitalistiese samelewing van daardie tyd uiteindelik vervang sou word deur sosialisme, en dan uiteindelik deur kommunisme. Wikimedia Commons het meer media in die kategorie Kommunistiese Manifes. Die Kommunistiese Manifes in Afrikaans op die Marxist Internet Archive Hierdie artikel is ’n saadjie. Voel vry om Wikipedia te help deur dit uit te brei.


Die onderkwark of b-kwark (simbool: b, van die Engelse bottom quark) is ’n soort elementêre deeltjie. Dit is ’n derdegenerasie-kwark, het ’n elektriese lading van −1⁄3 e en ’n groot massa van 4 200 MeV/c2, ’n bietjie meer as vier keer dié van ’n proton. Die onderkwark is die produk van die verval byna alle bokwarke. Hulle kan self verval in óf ’n op- of ’n sjarmekwark via die swak krag. Hul antideeltjie is die onder-antikwark of anti-onder), waarvan sekere eienskappe dieselfde magnitude maar teenoorgestelde teken het. Hierdie artikel is vertaal uit die Engelse Wikipedia M. Kobayashi; T. Maskawa (1973). "CP-Violation in the Renormalizable Theory of Weak Interaction". Progress of Theoretical Physics. 49 (2): 652–657. Bibcode:1973PThPh..49..652K. doi:10.1143/PTP.49.652. Fermilab (7 Augustus 1977). "Discoveries at Fermilab – Discovery of the Bottom Quark". Persberig. http://www.fnal.gov/pub/inquiring/physics/discoveries/bottom_quark_pr.html. Besoek op 2009-07-24.  J. Beringer et al. (Particle Data Group) (2012).


Die Rooibekpylstert (Phaethon aethereus) is 'n voël en 'n seldsame besoeker aan die kus van Suid-Afrika. Die voël is 60 – 65 cm groot (met 40 cm wimpel) en weeg 650 - 700 g met 'n vlerkspan van 100 - 108 sentimeter. Daar broei slegs 1 200 pare hoofsaaklik op Ascension-eiland. In Engels staan die voël bekend as Red-billed tropicbird. Ventrale aansig Subspesie P. a. indicus; illustrasie deur Joseph Smit, 1898 Museum specimen - Dakar, Senegal Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Phaethon aethereus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Marajó (Portugees: Ilha de Marajó) is die grootste eiland van Brasilië en die grootste riviereiland ter wêreld. Dit is tussen die Amesonedelta in die weste en die monding van die Rio Tocantins in die suide net noordwes van die stad Belém in die noordooste van Brasilië geleë. In die noordooste grens die eiland aan die Atlantiese Oseaan. Die Marajó-eiland het 'n oppervlakte van 40 100 en 'n bevolking van 250 000 in 2010 gehad. Hierdie artikel is ’n saadjie. Voel vry om Wikipedia te help deur dit uit te brei.


Die Bismarck-argipel (Engels: Bismarck Archipelago) is 'n groep eilande aan die noordoostelike kus van Nieu-Guinee in die westelike Stille Oseaan net suid van die ewenaar. Hierdie eilande behoort aan die eilandnasie Papoea-Nieu-Guinee, suidoos is Bougainville geleë, wat geografies, maar nie polities tot die Salomonseilande behoort. Tussen 1884 en 1914 het hierdie eilande aan Duits-Nieu-Guinee behoort. Die naam van die argipel is van die Duitse kanselier Otto von Bismarck ontleen. Tussen die Bismarck-argipel in die ooste en Nieu-Guinee in die weste is die Bismarcksee geleë, suidoos van Nieu-Brittanje sluit die Salomonssee aan. Die belangrikste eilande en eilandgroepe in die argipel is: Nieu-Brittanje Nieu-Ierland Lavongai die Sint-Matthiasgroep die Admiraliteitseilande (met Manus as belangrikste eiland) die Ninigo-eilande Wikimedia Commons het meer media in die kategorie Bismarck-argipel.


Die vlag van die Kerseiland is op 26 Januarie 2002 amptelik in gebruik geneem. Die vlag vertoon ’n diagonale tweekleur in groen bo en blou onder met ’n wit Suiderkruismotief in die blou driehoek, ’n goue witpylstert in die groen driehoek en ’n groen silhoeët van die eiland in ’n goue skyf in die middel van die vlag. Die blou stel die see wat die eiland omring voor en die groen die plantegroei van die eiland. Die Suiderkruismotief is ’n voorstelling van dieselfde motief wat op die Australiese vlag verskyn. Die witpylstert is uniek aan die eiland. Die goue skyf stel die eiland se geskiedenis in die fosfaatmynbou voor en is ingesluit om ’n agtergrond te bied vir die groen silhoeët van die eiland. Die ontwerp van die vlag herinner baie aan die vlag van Papoea-Nieu-Guinee. Vlag van Papoea-Nieu-Guinee (en) Kerseiland by Flags of the World. "Kerseiland" (in Engels). Flags of the World. Geargiveer vanaf die oorspronklike op 19 Januarie 2018. Besoek op 28 Junie 2013.


Die Kleinstrandloper (Calidris minuta) is 'n algemene somertrekvoël wat leef by varswatermassas, riviermondings en strandmere. Slegs enkeles oorwinter. Die streekbevolking is 100,000 voëls groot. Die voël is 12 – 15 cm lank, 18 - 35 g groot met 'n vlerkspan van 34 cm. In Engels staan die voël bekend as die Little Stint. Play media Calidris minuta Nie-broeiend in Egipte. Swerm in Indië. Wintergewaad (Maart). Volwassene in die laat somer. Museum specimen Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Calidris minuta". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Mikstertmeeu (Xema sabini) is 'n algemene somertrekvoël na kuswaters, insluitend groot beskutte baaie. Hulle is seldsaam op land. Die streekbevolking is 5 000 - 10 000 voëls. Die voël word 27 – 32 cm lank, 160 - 180 g groot met 'n vlerkspan van 85 – 90 cm. In Engels staan die voël bekend as die Sabine's gull. In Alaska. In vlug. Museumeksemplare. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-926-7 BirdLife International (2012). "Xema sabini". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Psittaculidae is 'n familie van papegaaie. Die familie word in vyf subfamilies onderverdeel. Platycercinae Psittacellinae Loriinae Agapornithinae Psittaculinae Wikispecies het meer inligting oor: Psittaculidae Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Joseph, L. et al, 2012: A revised nomenclature and classification for family-group taxa of parrots (Psittaciformes). ISSN 1175-5326, 3205: 26–40. Voorskou Hierdie artikel is ’n saadjie. Voel vry om Wikipedia te help deur dit uit te brei.


Die Bloupenspapegaai (Poicephalus rueppellii) is 'n skaars tot gelokaliseerde, algemene standvoël en nomade in savanne, droë boomveld en droë rivierlope. Die voël kom voor in Namibië. Die voël is 21 – 24 cm lank en 100 - 130 g groot. In Engels staan die voël bekend as die Rüppell's Parrot. 'n Bloupenspapegaai in gevangenisskap. Skildery met 'n wyfie in die voorgrond. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Poicephalus rueppellii". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Europese naguil (Caprimulgus europaeus) is 'n gelokaliseerde, algemene somertrekvoël in boomveld, savanne en plantasies. Die voël slaap meer op takke en minder op die grond. Die voël is 26 – 28 cm lank en 55 - 80 g groot. In Engels staan die voël bekend as die European Nightjar. Eiers 'n Europese naguil Illustrasie, 1891 Wikispecies het meer inligting oor: Caprimulgus europaeus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Caprimulgus europaeus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Rooivalk kan na die volgende verwys: Die roofvoëls in die familie Falconidae, sien Kransvalk en Toringvalk Die aanvalshelikopter in Suid-Afrika gebou, sien Denel Rooivalk Lys van Suider-Afrikaanse voëls volgens wetenskaplike name


Hideaki Kitajima (gebore 23 Mei 1978) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Termitomyces schimperi is 'n swamspesie, wat algemeen onder sy Hereronaam ejova (enkelvoud) bekend staan. Die sampioen word in verband gebring met die termiet-spesie Macrotermes michaelseni van Namibië. Die meervoudsvorm is omajowa (met die alternatiewe spelling van omajova of omayova), so genoem deur beide die Herero en Ovambo-mense van Namibië. Duitse Namibiërs verwys na die sampioen as Termitenpilz. T. schimperi is die grootste lid van die genus, waartoe ook T. umkowaanii of i’kowa behoort wat in Suid-Afrika voorkom. Die sporokarp (die swam se paddastoele) het die grootte van 'n man se vuis wanneer dit opkom. Hulle brei vinnig uit na 15-28 cm en kan tot 40 cm in deursnee bereik. Die mus en die dik, sagte vratte is wit. Hulle mag deur die grond van die heuwel geel tot rooibruin gekleur wees, maar die vratte is wit onder hul boonste laag. Die pseudorhiza (wortel) vernou afwaarts na sy oorsprong in die nes, en kan 'n lengte van sowat 90 cm bereik. Die laer, nouer deel van die pseudorhiza het 'n digter konsistensie as die bogrondse deel.


Yuichiro Nagai (gebore 14 Februarie 1979) is 'n Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Bosvy (Ficus craterostoma) is 'n boom en deel van die wurgvye. Die boom ontkiem op 'n gasheerboom hoog bokant die grond en stuur dan fyn wortels af grond toe. Die wortels word algaande sterker en verwurg uiteindelik die gasheerboom. Die boom kom voor in warmer woude en bosveld en is besonder opvallend. Die boom se nasionale nommer is 52. Alfabetiese lys van Suid-Afrikaanse bome "Ficus craterostoma Warb. ex Mildbr. & Burret, Synonyms". ThePlantList (in Engels). Geargiveer vanaf die oorspronklike op 18 Oktober 2019. Besoek op 21 Januarie 2013. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Bosvy. Hierdie artikel is ’n saadjie. Voel vry om Wikipedia te help deur dit uit te brei.


Die tierluislang (Python molurus) is die kollektiewe benaming vir die Indiese en Birmaanse luislang. Dit is 'n slangsoort van die Luislange (Pythonidae) en word by die geslag Egte Luislange (Python) ingedeel. Twee subspesies word erken, wat heel onlangs ook as afsonderlike spesies beskou word: die Indiese luislang (Python molurus molurus) en die Birmaanse luislang (P. m. bivittatus). Die donker subspesie, die Birmaanse luislang, is met 'n bevestigde lengte van meer as vyf meter een van die grootste slange ter wêreld. Die verspreidingsgebied sluit groot dele van die tropiese en subtropiese Suid- en Suidoos-Asië in. Die spesie bly in 'n wye verskeidenheid van beboste habitats, nie te ver van water nie en ten minste soms ook in die randgebiede van menslike nedersettings. Vir enkele dekades lank het onwettige vrylatings in die natuur veroorsaak dat 'n indringerbevolking in Florida, 'n VSA-deelstaat, ontstaan het. Na die grootte van die luislang wissel die dieet van klein tot medium, bitter selde tot groot gewerwelde diere soos jong swynherte en volgroeide luiperds.


Die omgekeerde of resiprook van 'n getal is 1 gedeel deur die getal. Dus, die resiprook van 5 is 1/5 = 0.20. Die omgekeerde van 'n breuk word verkry deur die teller en die noemer om te ruil. Die omgekeerde van 2/3 is byvoorbeeld 3/2. die omgekeerde van 8 is 1/8 omdat 1 gedeel deur 8 = 1/8. die omgekeerde van 125 is 1/125 omdat 1 gedeel deur 125 = 1/125. die omgekeerde van 2498 is 1/2498 omdat 1 gedeel deur 2498 = 1/2498. die omgekeerde van 98 is 1/98 omdat 1 gedeel deur 98 = 1/98. die omgekeerde van 77 is 1/77 omdat 1 gedeel deur 77 = 1/77. die omgekeerde van 345 is 1/345 omdat 1 gedeel deur 345 = 1/345. As 'n getal met sy omgekeerde vermenigvuldig word, is die resultaat altyd 1: 3 en 1/3 is omgekeerdes omdat 3 × 1/3 = 1 10/12 en 1 1/5 is omgekeerdes omdat 10/12 × 1 1/5 = 1 -0.2 en -5 is omgekeerdes omdat -0.2 × -5 = 1 1 en -1 is hulle eie omgekeerdes omdat 1 × 1 = 1 en -1 × -1 = 1 nul het nie 'n omgekeerde nie omdat geen getal maal nul gelyk is aan een nie Die grafiek in die skets, y=1/x kan ook geskryf word as f(x)=1/x.


Die Stadskerk van Umeå (Sweeds: Umeå stads kyrka) is 'n kerk in die sentrum van Umeå, Swede tussen die Vänortspark en die noordelike oewer van die Ume-rivier. Die kerk is in 1894 ingewy. Die kerk is deur die stadsargitek Fredrik Olaus Lindström ontwerp en is van bakstene gebou met 'n fondasie in steen. Die kerk is tussen 1892 en 1894 gebou en is die derde van 'n reeks van kerke op dieselfde plek. Drie restourasies met uitbreidings het die oorspronklike aansig van die kerk ietwat verander. In 1929 besluit die kerkraad tot 'n grootskaalse restourasie van die kerk. 'n Lekkende dak het die skildering op die plafon aangetas en het saam met ander defekte 'n stewige opknapping benodig, hiertydens is veral kleiner herstelwerk uitgevoer. Die kasteelargitek, Knut Nordenskjöld kry opdrag om die kerk te inspekteer en voorstelle vir die restourasie in te dien, wat hy in 1930 voorlê. Sy voorstel lei tot hewige besprekings, veral aangaande die toevoeging van 'n altaar tussen die pilare. Op 27 Desember 1935 het die kerkraad uiteindelik besluit om met die kasteelargitek akkoord te gaan, en sy voorstel oor te neem.


Die Slag van Roodewalstasie het op 7 Junie 1900 tydens die Tweede Vryheidsoorlog plaasgevind. Roodewalstasie is drie kilometer suid van die Renosterrivier in die Vrystaat. 'n Mag van genl. Christiaan de Wet, saam met kommandant Piet Fourie, het die Britse garnisoen, wat die volgelaaide treine en 'n voorraaddepot opgepas het, aangeval. Nadat De Wet eers die telegraaf se drade afgesny het, het hy 'n boodskap na die Britse mag gestuur waarin hy hulle gevra het om oor te gee. Hulle het geweier waarop De Wet met sy aanval begin het. Die geveg het vir vyf ure geduur en het in De Wet se guns geswaai toe generaal Froneman daar opdaag met twee kanonne. Die Britte het onmiddellik oorgegee toe die bomme tussen hulle begin val het. Die Boere het meer as 500 kratte vol ammunisie gebuit. Later die nag het die Boere die oorblywende ammunisie, duisende lignietbomme en twee sakke pos opgeblaas. Die ontploffing laat 'n krater van 30 x 18 x 6 meter na. Die Britse verliese was 45 gesneuweldes, 123 gewondes en 645 is gevange geneem. Die Boere het 8 burgers verloor en 24 is gewond.


Georg Heinrich Ferdinand Nesselmann (24 Februarie 1811 in Fürstenau (tans Kmiecin, 'n stadsdeel van Nowy Dwór Gdański, Pole) – 7 Januarie 1881 in Koningsberg) was 'n Duitse oriëntalis, filoloog en wiskunde-historikus. Nesselmann het tussen 1831 en 1837 aan die Universiteit van Koningsberg wiskunde onder Carl Gustav Jacobi en Friedrich Julius Richelot en oriëntalistiek onder Peter van Bohlen gestudeer. Nadat hy in 1837 sy doktorsgraad verwerf het, is hy in Koningsberg as privaatdosent vir oriëntalistiek aangestel. Vanaf 1843 was hy buitengewone professor in Arabistiek en Sanskrit, en vanaf 1859 het hy 'n volle professoraat in dié twee vakke beklee. As skrywer van akademiese werke het hy onder meer in 1842 Mohammed Beha-eddin ben Alhosaain se boek oor rekenkuns in Duits gepubliseer. In dieselfde jaar het hy 'n reeks boeke oor die geskiedenis van algebra begin waarvan slegs die eerste boekdeel oor antieke Griekse algebra voltooi is (onder andere met 'n vertaling van Archimedes se beesteprobleem). Nesselmann het die geskiedenis van algebra in drie historiese fases verdeel: 'n retoriese fase wat die tyd voor Diophantos van Alexandrië behels en waartydens wiskundige strukture en stellings nog uitsluitlik in woorde uitgedruk is;


Die Akademie vir Skone Kunste van Umeå (Konsthögskolan i Umeå) is 'n Sweedse kunsskool aan die Universiteit van Umeå. Die kunsskool maak saam met die Umeå Akademie vir argitektuur, die Desinginstituut, die Bildmuseet en HumlabX deel uit van die Umeå Kunskampus. Die kunsskool bied twee kursusse in die beeldende kuns aan: die driejarige baccalaureusgraad (BFA) en 'n tweejarige nagraadse Meesterskursus (MFA). Daar word ook kursusse in estetika I, II en III aangebied en somerkursusse word georganiseer. Die opleiding in beeldende kunste bevat praktiese sowel as teoretiese aspekte. Studente leer om te werk met hout, metaal, gips, brons, afdrukke, foto's, video's, klank en rekenaargebaseerde kuns. Die werk van die studente word sedert 1993 deurlopend in hul eie kunsgalery uitgestal en op die jaarlikse uitstalling wat op die skoolterrein of in die nabygeleë Bildmuseet gehou word. Die kunsskool doen ook navorsing op artistieke basis, verwant aan die nasionale "Artistieke Navorsing skool" (Konstnärliga forskarskolan) en 'n aantal ander navorsingsprojekte. Die opleiding is aanvanklik in 'n ou fabrieksgebou naby die Umerivier aangebied, waarvan die fasade in 1909 deur Sigge Cronstedt ontwerp is.


Taizo Kawamoto (川本 泰三, Kawamoto Taizo?, 17 Januarie 1914 - 20 September 1985) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Shunichiro Okano (岡野 俊一郎, Okano Shunichiro?, 28 Augustus 1931 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Wit-Nyl (Arabies: النيل الأبيض, an nīl al 'abyaḍ) is die grootste sytak van die Nylrivier in Afrika. Dit is saam met die Blou-Nyl een van twee bronriviere van die Nyl. Weens sy lengte, meer as twee keer dié van die Blou-Nyl, word die Wit-Nyl as die Nylrivier se hoofloop beskou, terwyl die Blou-Nyl as die Nylrivier se grootste sytak beskou word. Die twee bronriviere van die Wit-Nyl ontspring in die gebergtes van Burundi en Rwanda net oos van die grens tot die Demokratiese Republiek van die Kongo. Aansluitend vloei die rivier in 'n noordoostelike rigting en mond naby die grens tussen Tanzanië en Uganda in die Victoriameer uit. Naby Jinja verlaat die Wit-Nyl, nou Victoria-Nyl genoem, die Victoriameer en vloei in 'n noordelike rigting deur die Kyogameer. Die rivier, hier Kyoga-Nyl genoem, vloei in 'n noordoostelike rigting en mond in die Albertmeer uit. Aansluitend vloei die Albert-Nyl in 'n noordelike rigting en kruis die grens tot Suid-Soedan, waar die rivier deur dié land se hoofstad, Joeba, vloei.


Robert Fulton (Pennsilvanië, 14 November 1765 - New York, 24 Februarie 1815) was 'n Amerikaanse skilder, ingenieur en uitvinder wat lank in Parys gewoon en gewerk het. Fulton is in Lancaster County in Pennsylvania in die Verenigde State van Amerika gebore. Hier het hy vir die maatskappy van Joseph Simon & William Henry gewerk, wat James Watt se stoomenjin verder ontwikkel het. Hy ontwerp die eerste stoomboot, wat vir die eerste keer in 1803 op die Seine-rivier in Frankryk vaar. Fulton wou die ontwerp aan Napoleon Bonaparte verkoop, maar hy kon nie die waarde daarvan insien nie. "Jy wil 'n skip teen die wind en strome in laat vaar deur 'n vreugdevuur onder sy dek aan te steek? Ek het nie tyd vir sulke nonsens nie." - Napoleon, oor Robert Fultons se stoomskip Met sy teruggekeer na Amerika bou Fulton nog 'n stoomboot, waarmee hy in 1807 op die Hudsonrivier vaar. Wikimedia Commons het meer media in die kategorie Robert Fulton. Hierdie artikel is ’n saadjie. Voel vry om Wikipedia te help deur dit uit te brei.


Dominika Navara Cibulková (née Cibulkova; Slowaaks: [ˈdominika ˈtsibulkoʋaː]; gebore 6 Mei 1989) is 'n professionele tennisspeler van Slowakye. Sy is bekend vir haar energieke, vinnige en aggressiewe spel. Sy het al die kwarteindronde (of beter) van al die Grand Slam-toernooie gemaak. Cibulková speel reeds van agtjarige ouderdom tennis op haar geboortedorp Piešťany. Op elf trek hulle na Bratislava. Sy verkies klei- en hardebane. In 2014 verloor sy teen Li Na in die eindstryd van die Australiese Ope. Hiermee word sy die eerste dame van Slowakye wat in 'n Grand Slam-eindstryd uitdraf. Die telling was 7–6(7–3) en 0–6. Die tabel toon Cibulkova se prestasie tydens elk van die Grand Slam-toernooie in vroueenkels waaraan sy deelgeneem het: (sk) "Cibulková sa vydala". Slovak Tennis Association. 9 Julie 2016. Geargiveer vanaf die oorspronklike op 10 Julie 2018. Besoek op 28 Januarie 2019. (en) "Dominika Cibulkova". Women's Tennis Association. Besoek op 22 Februarie 2021. (sk) "Dominika Cibulková". Dominikacibulkova.sk. Geargiveer vanaf die oorspronklike op 9 Februarie 2014. Besoek op 28 Januarie 2019.


Die Band-kathaai (Halaelurus lineatus) is endemies aan die Suider-Afrikaanse kus en kom voor vanaf Oos-Londen tot by Beira. Daar is donker kolle op die lyf. In Engels staan die haai bekend as die Banded catshark. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds. (2006). "Halaelurus lineatus" in FishBase. Julie 2006-weergawe.


The Bronx is die mees noordelike stadsdeel (Engels: borough) en een van vyf munisipaliteite van New York. Dit het 'n geskatte bevolking van 1 455 720 in 2016 gehad en 'n oppervlakte van 150 km². Dit grens aan Manhattan in die suide. Die stadsteel is na Jonas Bronck genoem. The Bronx word deur die Bronxrivier verdeel in ’n heuwelagtige deel in die weste en ’n platter oostelike deel. Oos en wes se straatname word verdeel deur Jeromelaan – ’n uitbreiding van Manhattan se Fifth Avenue. The West Bronx is in 1847 by New York ingelyf en die dele oos van die Bronxrivier in 1895. Die Bronxdistrik is in 1914 van die distrik New York geskei. Sowat ’n kwart van die Bronx-gebied is oop ruimtes, insluitende die Woodlawn-begraafplaas, Van Cortlandt-park, Pelham Bay-park, die New Yorkse Botaniese Tuin en die Bronx-dieretuin in die noorde en middel van die munisipaliteit. Hierdie oop gebiede kom voor op grondgebied wat laat in die 19de eeu met opset uitgehou is terwyl stedelike uitbreiding van Manhattan af noord- en ooswaarts voortgeduur het.


Die Jukskeirivier is 'n sytak van die Krokodilrivier en ontspring in Johannesburg. Die rivier het sy naam op 8 Oktober 1853 by die prospekteerder Pieter Jacob Marais gekry. Marais het goud op die rivieroewer ontdek asook 'n jukskei wat daar rondgelê het. Die Jukskeirivier ontstaan in Ellispark in Johannesburg, hoewel die oorspronklike fontein op die voormalige Doornfontein plaas was, en sedertdien verdwyn het as gevolg van stedelike ontwikkeling. Nou verskyn die water van die Jukskei vir die eerste keer bogronds in 'n stormwater-afloop in Bertrams by die kruising van Queenstraat en Sportsweg. Die rivier vloei in 'n noord-oostelike rigting tot by Gillooly's waar dit dan noordwaarts vloei deur Alexandria. Dit vloei onder deur die N3 by Buccleuch en dan onder deur die N1 naby Midrand. Van hier af vloei dit weswaarts verby Kyalami, Lone Hill en Dainfern. Dit vloei onder deur die N14, verby Lanseria-lughawe en vloei dan verder noord totdat dit by die Krokodilrivier aansluit. Raper, P.E. "Dictionary of Southern African Place Names". HSRC. Besoek op 26 Junie 2016. Christie, Sean. "Searching for the soul of the Jukskei" (in Engels).


Die Klas GD Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is. Hierdie klas is van 1925 tot 1926 deur Beyer, Peacock and Company gebou en 14 lokomotiewe is in diens gestel. Die klas was sterker en swaarder as Klas GC. Die lokomotiewe is toegerus met 'n Belpaire-vuurkas en Walschaerts-klepratwerk. Hulle het meestal op KwaZulu-Natal se Noordkus en die Pietermaritzburg-Franklinlyn diens gedoen. 'n Paar het op die Kaapstad-Caledonlyn gewerk en later het die meeste die Montagupas bedien. Hulle is almal in 1967 uit diens onttrek. Klas GD no. 2222, ongeveer 1940 Wikimedia Commons het meer media in die kategorie Klas GD Garratt-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 61-62. ISBN 978-0-7153-5427-8. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Paxton, Leith; Bourne, David (1985). Locomotives of the South African Railways (1ste uitg.).


Flagstaff is 'n stad in die suide van die Amerikaanse deelstaat Arizona. Flagstaff lê in die noorde van Arizona, in die suidwestelike deel van die VSA. Flagstaff is 2 106 meter (6 910 voet) bo seevlak. Manzanillo, Meksiko Barnaul, Rusland Xindian, Taiwan (Republiek van China) Blue Mountains, Australië Hierdie artikel is ’n saadjie. Voel vry om Wikipedia te help deur dit uit te brei.


'n Sinosouropterieks is 'n klein dinosourus. Hierdie artikel is ’n saadjie. Voel vry om Wikipedia te help deur dit uit te brei.


Stephen Amell (gebore 8 Mei 1981) is 'n Kanadese akteur wat die rol van Oliver Queen in die TV-reeks The Arrow vertolk. Amell is gebore in Toronto, Ontario. Hy is die neef van die akteur Robbie Amell. Hy is op 25 Desember 2012 getroud met die aktrise en model, Cassandra Jean op die Karibiese Eilande; en is weer, vir 'n tweede keer, getroud op 26 Mei 2013 in New Orleans. Die paartjie het 'n dogter, Mavi Alexandra, wat in Oktober 2013 gebore is. Amell het gedurende 2004 in drie episodes van die vierde seisoen van Queer as Folk verskyn. Amell het ook die rol van Adam vertolk in die eerste seisoen van die TV-reeks Dante's Cove; hy is in die tweede seisoen met Jon Fleming vervang. In 2007 het Amell 'n Gemini-prys ontvang vir sy rol in ReGenesis. Hy is dieselfde jaar benoem vir 'n Gemini-toekenning in die kategorie Best Ensemble Cast vir Rent a Goalie. Hy het herhalende rolle gehad in die TV-reekse Da Kink in My Hair en Heartland.


135 is ’n filmformaat vir fotografie. Die film kom in ’n kasset voor, is 35 mm breed en word in 35 mm-kameras gebruik. Die term 135 (ISO 1007) is in 1934 deur Kodak ingestel as ’n naam vir die kasset vir 35 mm-film. Dit het teen die laat 1960's gewilder geword as die 120-film van vroeër. Ondanks die mededinging van ander formate soos 828, 126 en 110, is dit steeds die gewildste. Die grootte van die 135-filmraampie is deur baie moderne digitale enkellens-reflekskameras aangeneem. Rolletjies 135-film is in ’n kasset toe sodat die film in daglig gelaai kan word. Die beginpunt van die film word in die kamera gesteek en tot by die eerste raampie gerol. As die film vol is, word dit weer teruggerol na die begin. Sommige kameras rol die film af as dit gelaai word en die foto's word dan in ’n terugwaartse rigting geneem terwyl die film geleidelik oprol. Sedert die 1980's word filmkassette met die DX-kode gemerk; kameras lees die kode en stel dan die regte filmspoed. 135-film word in verskeie emulsietipes en sensitiwiteite gemaak.


Yellowstone Nasionale Park (Engels: Yellowstone National Park) is 'n nasionale park in die deelstaat Wyoming, Verenigde State, en is in 1978 deur Unesco as wêrelderfenisgebied gelys. Die park is op 1 Maart 1872 geproklameer nadat die Amerikaanse Kongres 'n wet goedgekeur het en dit deur president Ulysses S. Grant onderteken is. Die park is 3 472 vierkante myl groot en klein gedeeltes lê ook in Montana en Idaho. Die park is onder andere bekend vir sy geisers, warmwaterbronne en moddervulkane. Die Yellowstonerivier vloei in die Yellowstone Canyon deur die park en vloei ook deur die Yellowstonemeer. Old Faithful is een van die bekendste geisers in die park. Die Grand Prismatic Spring Yellowstone in die winter Amerikaanse bisons (Bison bison) Collier's Encyclopedia Volume 23, bladsy 691 Wikimedia Commons het meer media in die kategorie Yellowstone Nasionale Park. (en) Die Yellowstone Nasionale Park se webtuiste (en) Webtuiste oor Yellowstone (en) Toerisme-inligting oor Yellowstone National Park op Wikivoyage (en) "Yellowstone National Park". Encyclopædia Britannica. Besoek op 6 Augustus 2020.


Hierdie artikel handel oor die Engelse stad. Vir ander gebruike, sien Shrewsbury (dubbelsinnig). Shrewsbury (uitgespreek /ˈʃruːzbri/) is die hoofdorp (county town) van die Engelse graafskap Shropshire en is naby die grens met Wallis (sowat 14 km) geleë. Die dorp het 'n bevolking van sowat 72 duisend in 2011 gehad en dus is dit ook die tweede grootste nedersetting (naas Telford) in die graafskap. Religie (2001-sensus): Christene (77,9%), ateïste (13,7%). Etniese verdeling (2001-sensus): Blankes (98,5%), Asiërs (0,4%), Swartes (0,1%). Zutphen, Nederland Shrewsbury se amptelike webwerf (shrewsburytowncouncil.gov.uk) Geargiveer 29 Mei 2014 op Wayback Machine 2011-sensus in die VK (Shrewsbury) Geargiveer 21 September 2015 op Wayback Machine (en) Hierdie artikel is ’n saadjie. Voel vry om Wikipedia te help deur dit uit te brei.


Anoebis was die Griekse naam (Ἄνουβις) van ’n god in die Egiptiese mitologie met die kop van ’n jakkals wat verbind is met balseming en die hiernamaals. Nes ander Egiptiese gode het hy in verskillende kontekste verskillende rolle gehad. Hy is reeds in die 1ste Dinastie (omstreeks 3100-2890 v.C.) as die beskermer van grafte uitgebeeld. Hy het die afgestorwenes se siele geweeg tydens die "Weeg van die Hart"-seremonie om vas te stel of ’n siel die paradys mag binnegaan. Anoebis was ook ’n balsemer. Teen die tyd van die Middelryk (omstreeks 2055-1650 v.C.) is hy deur Osiris vervang in sy rol as god van die onderwêreld. Hoewel hy een van die gode is wat die meeste genoem en uitgebeeld is, het Anoebis feitlik geen rol in die Egiptiese mites gespeel nie. Hy is donker uitgebeeld, wat verband gehou het met hergeboorte asook die kleur van die liggaam ná balseming. Sy vroulike eweknie is Anpoet en sy dogter is die slanggodin Kebechet. ’n Beeld van Anoebis as ’n jakkals wat lê (uit die grafkelder van Toetankamen). ’n Anoebis-masker.


Chnoem was in die Egiptiese mitologie een van die vroegste gode, oorspronklik die god van die brom van die Nylrivier. Omdat die jaarlikse vloed van die Nyl die grond weer vrugbaar gemaak het, is geglo hy is die skepper van die liggame van menslike kinders, wat hy op sy pottebakkerswiel van klei gemaak en dit in vroue geplaas het. Chnoem is die derde aspek van Ra. Hy is die god van hergeboorte, die skepping en soms die aandson, hoewel dit gewoonlik die funksie van Atoem was. Die plekke waar hy aanbid is, is beskou as heilig. Hy is soms saam met Anoeket en Satet aanbid as die bewaker van die bron van die Nyl. Kinders is dikwels na hom genoem, met die naam Chnoem-Choefwy – "Chnoem is my Beskermer". Dit was die volle naam van farao Choefoe (Cheops), die bouer van die Groot Piramide van Giza. Chnoem was ook verwant aan die god Min. Shaw, Ian. The Oxford History of Ancient Egypt. Oxford University Press. 2000. ISBN 0-19-280458-8 Bechtel, F. (1907). "Ammon". The Catholic Encyclopedia I. New York: Robert Appleton Company.


'n Ideologie (meervoud: ideologieë) is 'n versameling idees wat die grondslag van 'n politieke of ekonomiese teorie of stelsel vorm, veral idees wat tot starheid, onversetlikheid van denke op optrede lei. Daar is baie verskillende tipes ideologieë. Voorbeelde hiervan is kommunisme, sosialisme en kapitalisme. Iemand wat 'n bepaalde ideologie voorstaan of beoefen, word 'n ideoloog genoem. Ideologieë kan in twee hooftipes ingedeel word: politieke en epistemologiese ideologieë. Politieke ideologieë is etiese idees oor hoe 'n land regeer moet word. Epistemologiese ideologieë is idees oor die filosofie, die heelal, en hoe mense besluite moet neem. Politieke ideologieë het twee dimensies: Doelwitte: hoe die samelewing behoort te werk (of gereël moet word). Metodes: die mees geskikte maniere om die ideale reëling te bereik. Ideologieë word soms deur hulle posisie in die politieke spektrum geïdentifiseer. Voorbeelde hiervan is linkse, sentrum en regse politiek. Hierdie definisies is egter meestal omstrede. Ideologieë moet onderskei word van politieke strategieë (soos populisme) en enkele kwessies waarom 'n party gebou is (soos die wettiging van dagga).


Maj Frederick Russel Burnham, DSO, (1861–1947) was een van die Amerikaners wat, tydens die laaste kwart van die vorige eeu, 'n rol van betekenis in die toenmalige Suidelike Afrika gespeel het. Hy is gebore in Minnesota. Hy het sy jong jare in die nog ongetemde verre weste van Amerika deurgebring. Daar het hy, as 'n staatmaker-grensbewoner 'n waardevolle leerskool deurloop wat hom in die suide van Afrika, veral in die hedendaagse Zimbabwe (Rhodesië), goed vanpas sou kom as 'n offisierverkenner. Burnham het, in 'n militere hoedanigheid, deelgeneem aan die Matabeleoorloë. Hy was, soos dit op verskeie plekke in sy werk blyk sonder vrees, die avontuur het hom aangetrek en tewens het hy, in Rhodesie, legendariese roem verwerf as een van die drie oorlewendes van die swaar geteisterde Shangani-patrollie. Tydens die Tweede Vryheidsoorlog is hy telegrafies deur veldmaarskalk lord Roberts uit Klondike na Suid-Arika ontbied om hoof van die Britse verkenners te word. Op Nuwejaarsdag 1893 het Burnham, na omswerwings in die Amerikaanse weste en Mexico, van San Francisco na Durban gereis en kort voor die uitbreek van die Eerste Matabele-oorlog op Victoria aangekom.


Die Voyager Goue Plate is fonografiese plate wat aan boord van Voyager 1 en Voyager 2 geplaas is toe hulle in 1977 gelanseer is. Hulle bevat klanke en beelde wat gekies is om die verskeidenheid van lewe en kulture op Aarde uit te beeld en is bedoel vir intelligente buiteaardse wesens, of vir toekomstige mense. Die Voyager-ruimtetuie is nie op pad na enige spesifieke ster nie, maar Voyager 1 sal oor sowat 40 000 jaar binne 1,6 ligjare wees van Gliese 445, wat tans in die sterrebeeld Kameelperd is. Omdat die ruimetuie bitter klein is in vergelyking met die grootte van die interstellêre ruimte, is die moontlikheid dat ’n ruimtereisende beskawing dit sal vind, uiters skraal – veral omdat die tuie eindelik sal ophou om elektromagnetiese straling uit te stuur wat vir kommunikasie bedoel is. Volgens die sterrekundige Carl Sagan sal "die tuie net ontdek en die plate net gespeel word as daar gevorderde ruimtereisende beskawings in die interstellêre ruimte is. Maar die lansering van die "boodskap in ’n bottel" in die kosmiese "oseaan" sê iets baie hoopvols oor die lewe op hierdie planeet."


Die 2015 Superrugbyseisoen was die vyfde seisoen van die vergrote 15-span-toernooi en die 20ste van die rugbykompetisie tussen provinsiale spanne van die suidelike halfrond. Wedstryde in die rondomtalie is elke naweek van 13 Februarie tot 13 Junie gespeel. Die eindwedstryd is op 4 Julie 2015 beslis. Die kompetisie was oor 21 weke beslis met ’n totaal van 125 wedstryde wat gespeel is. Dit het begin met drie groepe van vyf spanne wat volgens lande ingedeel was (daar was dus ’n Australiese, Nieu-Seelandse en Suid-Afrikaanse groep). Die seisoenwedstryde het bestaan uit twee tipes wedstryde, nl.: Intergroepwedstryde – Elke span speel tweekeer teen elk van die ander spanne in die groep in tuiswedstryde. Tussengroepwedstryde – Elke span speel teen vier van die spanne van die ander twee groepe waarvan vier wedstryde tuis en vier wedstryde weg sal wees. Daar was dus teen een span van elke ander groep nié gespeel nie. Die boonste span in elke groep, asook die volgende drie spanne op die algehele punteleer (ongeag hul plek in die groep), het in die uitspeelwedstryde gespeel.


'n Milligram is 'n miljoenste van 'n kilogram of 'n duisendste van 'n gram en word geskryf as mg. Die milligram is n eenheid van massa en 'n afgeleide eenheid van die SI-stelsel. Die hoër eenheid is die gram: 1 gram = 1000 mg Die laer eenheid is die mikrogram: 1 mg = 1000 μg Hierdie artikel is ’n saadjie. Voel vry om Wikipedia te help deur dit uit te brei.


Soekot (Hebreeus: סוכות of סֻכּוֹת, meervoud van Soeka, "Loofhut"; Jiddisj: Sukkes of Sikkes; letterlik: Loofhuttefees), of die Fees van Insameling (חג האסיף, Chag Ha'asif), is 'n Joodse fees van sewe dae wat jaarliks op 15 Tisjrie gevier word. Volgens die Gregoriaanse kalender val dit tussen laat September en laat Oktober. Die fees herdenk die 40-jarige swerftogte van die Israeliete (die voorouers van die Jode) in die Sinaiwoestyn, waartydens hulle in hutte en tente gebly het. Hierdie rondswerf het na die uittog uit Egipte (wat met Pesach gevier word) plaasgevind. Na die 40-jarige tydperk het hulle in die beloofde land ingetrek. Soekot begin op 15 Tisjrie, vyf dae ná Jom Kippoer, en duur tot 21 Tisjrie, volgens die Joodse kalender. Saam met Pesach en Sjawoe'ot is Soekot een van die drie tradisionele Bedevaartsfeeste (שלוש רגלים, sjalosj reghalim). Tydens die bestaan van die Tweede Tempel het die Jode na Jerusalem getrek om daar offers te bring.


Phyllis Bernice Spira (18 Oktober 1943 – 11 Maart 2008) was 'n Suid-Afrikaanse balletdanser wat in 1984 as 'n prima ballerina assoluta bekroon is. Sy was die dogter van Lazar en Fanny Pauline (née Rosen) Spira. Sy is dikwels deur haar tydgenote en kritici met die beroemde danser Alicia Markova vergelyk. Ninette de Valois het haar "'n baba Markova" genoem, terwyl die redakteur van Dance & Dancers, Peter Williams, gesê het dat "Spira ongewoon baie soos Markova lyk, met 'n geurtjie van Fonteyn, maar met 'n benadering van haar eie." Phyllis Spira is op 21 Desember 1986 in Kaapstad met Philip Boyd getroud. Die huwelik was kinderloos. Na 'n voetbesering in Augustus 2007 het sy 'n reeks operasies aan beide haar bene ondergaan. As gevolg van komplikasies het sy 'n verdere operasie ondergaan, wat sy nie oorleef het nie. Sy is op Dinsdag, 11 Maart 2008 op die ouderdom van 64 by die Kingsbury-hospitaal in Kaapstad oorlede. Botha, p. 1 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Houtbaai is 'n gemeente van die Nederduitse Gereformeerde Kerk in die Kaapstadse voorstad Houtbaai. Die gemeente het op 11 Junie 2014 van die moedergemeente Constantia afgestig wat op sy beurt op 9 Oktober 1968 van die NG gemeente Zwaanswyk afgestig het. Zwaanswyk is 'n dogtergemeente van die NG gemeente Wynberg, die 20ste oudste gemeente in die NG Kerk. Ds. Vernon Louw is in 2007 aangestel as medeleraar van Constantia om Houtbaai te bedien. Hy is in 2010 opgevolg deur ds. Gerhard Pietersen wat in 2014 Houtbaai se eerste leraar geword het. Gerhard Pietersen, 2014 - 2018 Hendrik Saayman, 1 Maart 2019 – hede Constantia se webtuiste. Houtbaai se webtuiste.


Die Suid-Afrikaanse Klas 15C 4-8-2 van 1925 is 'n Suid-Afrikaanse stoomlokomotief van die Suid-Afrikaanse Spoorweë-era. In 1925 het die Suid-Afrikaanse Spoorweë twee Klas 15C-stoomlokomotiewe met 'n 4-8-2 Mountain-tipe wieluitleg in diens geplaas.Nog tien lokomotiewe is bestel en 'n jaar later afgelewer. Die Klas 15C 4-8-2 stoomlokomotief is in 1925 en 1926 deur Baldwin Locomotive Works (BLW) gebou, wat voldoen aan die Suid-Afrikaanse Spoorweë (SAR) vereistes sover moontlik, maar ook met die integrasie van die nuutste Amerikaanse spoorweg ingenieurspraktyke. Hierdie lokomotiewe het verskeie eienskappe wat nuut was vir die SAR daardie tyd, soos bovoer na die ketel, self-skoonmaak rookkaste, Sellar se drywende kleppe en ghriessmering. Hul vuurkaste was toegerus met suigbuise om die baksteenboog te ondersteun en sirkulasie te verbeter. Die Klas 15C lokomotiewe het egter begin kraak kort na hulle in diens gestel is. Die Suid-Afrikaanse Spoorweë het soortgelyke modelle van American Locomotive Co. (Alco) bestel met verbeterde ontwerpe en hulle is as Klas 15CA geklassifiseer. Die A het na Alco verwys. Die oorspronklke Klas 15C's is as Klas 15CB geklassifiseer, die B verwys na Baldwin.


Hermann Kallenbach (Žemaičių Naumiestis, Russiese Ryk [nou deel van Litaue], 1 Maart 1871 – 22 Maart 1945) was 'n Suid-Afrikaanse argitek en sakeman van Duits-Joodse afkoms wat vir die ontwerp van sommige van die mooiste NG kerke in Suid-Afrika verantwoordelik was. Hy het in vennootskap met A. Reynolds tussen omstreeks 1904 en 1908 NG kerke in die destydse Transvaal, Vrystaat en Kaapland ontwerp, onder meer vir die NG gemeente Jeppestown, wat as een van die aantreklikste kerke van enige genootskap in Johannesburg beskou word, op Laingsburg, Barkly-Oos en Riversdal. Ander geboue wat hy ontwerp het, sluit die Joodse sinagoge in Benoni en Krugersdorp, die Lewis & Marks-gebou (1937) in Johannesburg se middestad en die Langlaagte-weeshuis in. Kallenbach is Žemaičių Naumiestis, Russiese Ryk (nou Litaue), gebore as die derde oudste van die sewe kinders van die Hebreeuse onderwyser Kalman Leib Kallenbach en sy vrou, Rachel. Hy ontvang sy onderwys aan die Tilsit-kollege in Duitsland van 1882 tot 1890. Hy studeer argitektuur in Strelitz, Stuttgart en München en verrig sy militêre diens met die Koninklike Ingenieurs in München van Oktober 1894 tot Oktober 1985.


Die Griekse Donker Eeue of die Geometriese of Homeriese tydperk (omstreeks 1100–800 v.C.) is terme wat gebruik word om te verwys na die tyd in die geskiedenis van Griekeland vanaf die veronderstelde Doriese inval en die einde van die Miceense tydperk omstreeks 1100 v.C., tot met die eerste tekens van die poleis van Argaïese Griekeland in die 9de eeu v.C. Argeologiese bewyse dui op ’n wydverspreide verval van die Bronstyd-beskawing in die oostelike Middellandse See-gebied aan die begin van dié tydperk, aangesien die groot paleise en stede van die Miceense tyd vernietig of verlaat is. Omstreeks dié tyd het die beskawing van die Hetiete groot ontwrigting ondervind en stede van Troje tot Gasa is verwoes. Ná die verval was daar minder en kleiner nedersettings, wat dui op hongersnood en ontvolking. In Griekeland het geskrewe Grieks in onbruik geraak. Die versierings van potte ná omstreeks 1100 v.C. ontbreek die figuratiewe ontwerpe van die Miceense tyd en is beperk tot kleiner, algemene geometriese style (1000–700 v.C.).


Die NG gemeente Volmoed is 'n gemeente van die Nederduitse Gereformeerde Kerk in die Sinode van Suid-en-Wes-Kaapland. Die gemeente Volmoed, geleë 16 km suidwes van Oudtshoorn, is op 29 November 1921 op die plaas Armoed gestig. In die agttiende eeu het hier 'n bruin man met die naam Armoed gewoon. Teen 1770 het die eerste blankes hulle hier gevestig. Sedert 1908 het die eienaar van die plaas, mnr. W.G. Olivier, reeds 'n aanbod aan die kerkraad van Oudtshoorn gemaak van vyf morge grond en 'n kerkgebou van 700 sitplekke volgens 'n deur die kerkraad goedgekeurde plan. Hierdie kerkgebou sou hy op eie koste laat oprig met die oog op die stigting van 'n dorp op sy grond. Aanvanklik is die aanbod deur die kerkraad van die hand gewys. In 1910 is die aanbod egter aanvaar, waarna di. George Murray en Andrew Murray McGregor die kerkgebou se hoeksteen op 16 Mei 1910 plegtig gelê het. In 1912 is transport van die kerkgebou en grond aan die kerkraad van Oudtshoorn oorhandig. Die volgende jaar is ook die pastorie gebou en aansoek om afstigting gedoen.


Die Doriërs (Grieks: Δωριεῖς, Dōrieis) was een van vier hoof- etniese groepe waaruit die Hellene (Grieke) van Klassieke Griekeland geglo het hulle bestaan. Die ander hoof- etniese groepe was die Aioliërs, die Achajers, en die Ioniërs. Hulle was chronologies die laaste groep Griekssprekende stamme wat die Griekse skiereiland binnegedring het, dalk in 1200-1000 v.C. Dit word algemeen as die Doriese inval beskryf, maar dit is onduidelik of so ’n inval wel plaasgevind het. Doriërs kon van ander Hellene onderskei word deur middel van die Doriese Griekse dialek wat hulle gebesig het. Die eerste verwysing na die Doriërs in die letterkunde vind plaas in die Odussee, waarin hulle reeds die eiland van Kreta bewoon. Die Doriërs het diverse lewenswyses en sosiale strukture gehandhaaf. Korinthe was byvoorbeeld 'n digbevolkte stad bekend vir sy sierlike styl van kuns en argitektuur, terwyl Sparta afsonderlik en militaristies was. Desnieteenstaande was alle Hellene bewus van welke lokaliteite Dories was al dan nie. Doriese state in 'n oorlogstoestand kon dikwels – maar nie altyd nie – op ander Doriese state vir bystand staatmaak.


Maite Emily Nkoana-Mashabane (gebore 30 September 1963 in Ga-Makanye, Limpopo) is 'n Suid-Afrikaanse politikus. Sy was tussen Mei 2009 en Februarie 2018 Suid-Afrika se Minister van Internasionale Betrekkinge en Samewerking. Sy is ook 'n lid van die ANC se Nasionale Uitvoerende Komitee. Sy is op 26 Februarie 2018 deur president Cyril Ramaphosa as Minister van Landelike Ontwikkeling en Grondhervorming benoem, en op 30 Mei 2019 word sy die minister van Vroue, die Jeug en persone met Gestremdhede. Zuma announces new cabinet. News24. 10 Mei 2009. Besoek op 25 Junie 2020. ANC: Statement by Maite Nkoana-Mashabane, African National Congress NEC member, on South Africa’s seat on the UN Security Council (15/10/2010). Polity. Besoek op 25 Junie 2020. Ramaphosa's Cabinet reshuffle leaves some happy, others not, as it happened. News24. Besoek op 25 Junie 2020. Full list – here is Ramaphosa’s new cabinet. BusinessTECH. Besoek op 25 Junie 2020.


Die 38ste Golden Globe-toekenningsaand, wat uitnemendheid in die rolprente en TV-programme van 1980 vereer het, is op 31 Januarie 1981 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 43ste Golden Globe-toekenningsaand, wat uitnemendheid in die rolprente en TV-programme van 1985 vereer het, is op 24 Januarie 1986 gehou. Hierdie artikel is ’n saadjie. Voel vry om Wikipedia te help deur dit uit te brei.


Die Po (Italiaanse uitspraak: [ˈpɔ]; Latyns: Padus of Eridanus) is met 652 km die langste rivier van Italië wat in die verre noordweste van die land in die Monte Viso-groep van die Cottiese Alpe naby die grens met Frankryk ontspring en in die ooste in die Adriatiese See uitmond. Sy rivierbekken met 'n oppervlakte van 74 000 km² vorm die wydste en vrugbaarste vlakte in Italië. Die Po het 141 sytakke. Pellice (L) Varaita (R) Maira (R) Chisola (L) Sangone (L) Dora Riparia (L) Stura di Lanzo (L) Malone (L) Orco (L) Dora Baltea (L) Stura del Monferrato (R) Sesia (L) Rotaldo (R) Grana del Monferrato (R) Tanaro (R) Scrivia (R) Agogna (L) Curone (R) Staffora (R) Ticino (L) Versa (R) Tidone (R) Lambro (L) Trebbia (R) Nure (R) Adda (L) Arda (R) Taro (R) Parma (R) Enza (R) Crostolo (R) Oglio (L) Mincio (L) Secchia (R) Panaro (R)


Die dwergpalm of huispalm, Chamaedorea elegans, is ’n spesie klein palmboom wat inheems is aan die reënwoude van Suid-Mexiko en Guatemala. Dit is ’n tuinplant in streke met ’n tropiese en subtropiese klimaat en word 2 tot 3 meter hoog. Dit het dun, rietagtige stamme. In kouer klimaatstreke word die dwergpalm as ’n huisplant gekweek; dan groei dit stadig en word tot 2 meter hoog, met blare van 30 tot 60 cm. Dit kan lae humiditeitsvlakke en min lig hanteer, maar verkies ’n hoër humiditeit en helder, indirekte lig. Die palm moet nou en dan in ’n groter pot verplant word wanneer die wortels aan die onderkant van die pot begin uitgroei. Dit moet verkieslik in die lente gedoen word. Dit is nie ’n veeleisende plant nie, maar as dit te droog of nat is of te veel of te min lig kry, kan die blare bruin word of verlep. Rooimyte kan ook ’n probleem wees. Gilman, Edward F. "Chamaedorea elegans Parlor Palm". EDIS (in Engels). University of Florida IFAS Extension. Geargiveer vanaf die oorspronklike op 23 November 2019.


Hermann Wilhelm Rudolf Marloth (28 Desember 1855 - 15 Mei 1932) was 'n Suid-Afrikaanse plantkundige en is in Lübben, Duitsland gebore. Hy studeer aan die Universiteit van Berlyn, maar verhuis in 1883 na Suid-Afrika waar hy aangestel word in die leerstoel vir Chemie aan die Victoria-Kollege, die hedendaagse Universiteit van Stellenbosch. Hy doseer later in ander wetenskappe en verwerf gou roem. Van sy werke is die The Flora of South Africa wat tans baie duur is. Hy het in 1906 die Guarrieko herontdek. Sy botaniese outeursafkorting is Marloth. Marlothpark is na hom vernoem. Lys van botaniste volgens outeursafkorting Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Batoe Khan (Mongools: Бат хаан, Russies: хан Баты́й, Chinees: 拔都, Tataars: Бату хан; omstreeks 1207–1255), ook bekend as Sain Khan (Mongools: Сайн хаан, Goeie Khan) en tsaar Batoe, was ’n Mongoolse heerser en die stigter van die Oeloes van Djotsji (of Goue Horde), die sub-khanaat van die Mongoolse Ryk. Batoe was die seun van Djotsji en kleinseun van Djengis Khan. Sy oeloes was die hoofstaat van die Goue Horde, wat sowat 250 jaar lank oor die huidige Rusland, Oekraïne, Moldowa, Kasakstan en die Kaukasus geheers het nadat hy ook die leërs van Pole en Hongarye verslaan het. Ná die dood van Djengis Khan se seuns het Batoe die mees gerespekteerde prins geword, wat agha ("ouer broer") genoem is in die Mongoolse Ryk. Ná die dood van sy seun Djotsji het Djengis Khan Djotsji se erfenis aan sy seuns gegee. Die Groot Khan het Batoe egter die khan van die Oeloes van Djotsji gemaak. Djotsji se oudste seun, Orda Khan, het ook saamgestem dat Batoe hul pa moet opvolg.


Broederstroom is 'n klein dorpie op die Daspoortrand aan die voetheuwels van die Magaliesberg in Noordwes, Suid-Afrika. 'n Nedersetting in die Witwatersberg suid van die Hartbeespoortdam, in die voormalige Pretoriadistrik. Na bewering is dit vernoem na twee broers van generaal Andries Pretorius, naamlik H.P.N. en H.A. Pretorius, wat daar gewoon het; die naam is afgelei van Nederlandse broeder, 'broer'. Broederstroom is naby Pelindaba, wat twee kernreaktore huisves vir navorsingsdoeleindes. Dertien hutte deel 'n oppervlakte van twee hektaar. Dit is koepelagtige strukture, gemaak van 'n ligte houtraam met 'n laag van blare en takkies binne en buite omring deur 'n modderdop, en gedek met geweefde gras. Tussen die huise is grafte verstrooi. Die inwoners verbou graan, beeste, skape en bokke, en is die stigters van die vervaardiging van ysterimplemente en delikaat-versierde keramiekwerk. Die R512-streeksroete gaan deur die nedersetting. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 Raper, Peter E. (1987). Dictionary of Southern African Place Names.


Dinamiese ekwivalensie en formele ekwivalensie is terme vir vertaalmetodes wat deur Eugene Nida gevorm is. Die twee terme word dikwels verstaan as fundamenteel dieselfde as onderskeidelik betekenis-vir-betekenisvertaling (om die betekenis van frases of hele sinne te vertaal) en woord-vir-woordvertaling (vertaling van die betekenis van individuele woorde min of meer presies in die volgorde waarin hulle in die sin voorkom), en Nida self het hulle blykbaar dikwels so gebruik. Sy oorspronklike definisie van dinamiese ekwivalense was egter retories: die idee was dat die vertaler só moet vertaal dat die uitwerking van die vertaling op die teikenleser min of meer dieselfde moet wees as die uitwerking wat die bronleteks die een of ander tyd op die leser van die bronteks gehad het. Die terme "dinamiese ekwivalensie" en "formele ekwivalensie" is oorspronklik gevorm om maniere van Bybelvertaling te beskryf, maar die twee benaderings is van toepassing op enige vertaling  van enige teks. Die term 'formele ekwivalensie' is moontlik ’n verkeerde vertaling van 'formal' uit die Engels, aangesien dit meer met die oorspronklike vorm van die teks te doen het as met die formaliteit daarvan.


Betteridge se opskrifwet is 'n gesegde in die joernalistieke omgangstaal wat lui dat die antwoord op enige koerantopskrif wat op 'n vraagteken eindig "nee" is. Die wet is vernoem na Ian Betteridge, 'n Britse tegnologiejoernalis. Ander benamings vir hierdie waarneming sluit in "Davis se wet" en die "joernalistieke beginsel". 'n Soortgelyke begrip in die deeltjiefisika, met betrekking tot die titels van navorsingsreferate, word ten minste sedert 1988 na verwys as Hinchliffe se reël. Plasing deur meatrobot (4 Desember 2007). ""It's an old truism among journalists ..." 2007" (in Engels). Meatrobot.org.uk. Geargiveer vanaf die oorspronklike op 20 Desember 2019. Besoek op 8 November 2012. Macalope, The (11 Augustus 2012). "The Macalope Weekly: Pointless Exercises" (in Engels). Macworld. Geargiveer vanaf die oorspronklike op 12 Mei 2019. Besoek op 8 November 2012. "List of variants of Murphy's Law" (in Engels). Geargiveer vanaf die oorspronklike op 5 Augustus 2018. Besoek op 8 November 2012. Liberman, Mark (17 September 2006). "Language Log: Davis Law" (in Engels).


In sterrekunde vind baanresonansie of wentelresonansie plaas wanneer twee wentelende voorwerpe ’n gereelde, periodieke swaartekraginvloed op mekaar uitoefen en die verhouding tussen hul wentelperiodes deur twee klein heelgetalle uitgedruk kan word. Dit is dus die getal omwentelings wat twee liggame in dieselfde tyd doen en dit word in ’n verhouding uitgedruk, soos 2:3. Hierdeur kom twee liggame reëlmatig in dieselfde onderlinge posisies ten opsigte van mekaar (dit word konjunksies genoem) en ondervind hulle periodiek op dieselfde plek mekaar se swaartekrag. Die fisiese beginsel agter ’n baanresonansie stem ooreen met iemand wat ’n kind op ’n swaai stoot en die swaai met gereelde tussenposes ’n stoot gee. In die meeste gevalle het dit ’n "onstabiele" wisselwerking tot gevolg, waarin die liggame hul wentelbane verander totdat die resonansie nie meer bestaan nie. In sekere omstandighede is ’n resonante stelsel stabiel en aanpasbaar sodat die liggame in resonansie bly. Die wentelperiode van Neptunus en Pluto om die Son is onderskeidelik 165 en 248 jaar, dus in ’n resonansie (verhouding) van 2:3.


’n Vuurstorm is ’n verwoestende brand wat so ’n hoë intensiteit bereik dat dit sy eie windstelsel opbou. Dit kom meestal in natuurlike brande voor. Hoewel die term soms gebruik word om sekere groot brande te beskryf, is die verskynsel se bepalende eienskap dat dit sy eie stormsterk winde uit alle rigtings het. Die Swart Saterdag-brande in die Australiese deelstaat Victoria in Februarie 2009 en die Groot Peshtigo-brand in Peshtigo, in die Amerikaanse deelstaat Wisconsin in Oktober 1871 is voorbeelde van brande met die een of ander vorm van ontbranding weens ’n vuurstorm. Vuurstorms kan ook in stede voorkom, byvoorbeeld ná ’n groot bomaanval. Voorbeelde uit die Tweede Wêreldoorlog is Hamburg, Darmstadt, Dresden en Stalingrad, asook Hirosjima ná die atoombom. ’n Vuurstorm ontstaan wanneer die hitte van die oorspronklike brand al hoe meer van die omringende lug intrek. Die stygstroom, ’n kolom stygende warm gas, neem ’n sampioenvorm aan en sterk rukwinde vorm óm die brand wat na binne gerig is. Dié winde voed die brand met bykomende lug.


Die Afrikaanse Patriot was die eerste Afrikaanse koerant. Die eerste uitgawe is op 15 Januarie 1876 onder redaksie van C.P. Hoogenhout in die Paarl gepubliseer, hoofsaaklik as mondstuk van die Genootskap van Regte Afrikaners (GRA). Dit was aanvanklik 'n maandelikse tydskrif, maar is twee jaar later in 'n weeklikse publikasie omskep. Die eerste uitgawe het slegs 50 intekenaars gehad. Die koerant is sterk veroordeel omdat dit Afrikaans as 'n literêre taal bevorder het. Destyds is Afrikaans as 'n kombuisweergawe van Nederlands beskou. Teen die derde jaar het die aantal inskrywings na 3 000 gestyg. Die ondersteuning was hoofsaaklik aan die lesers in die Transvaalse Republiek te danke. Die koerant het baie van sy lesers in 1892 verloor nadat dit Cecil Rhodes in sy konflik teen Paul Kruger, destyds die president van Transvaal, ondersteun het. Die Afrikaanse Patriot moes uiteindelik sy deure in 1904 sluit. Die Afrikaanse Patriot is later deur die Paarl Post opgevolg. HAT Taal-en-feitegids, Pearson, Desember 2013, ISBN 978-1-77578-243-8 "Die Patriot is published in Paarl" (in Engels). South African History Online. Geargiveer vanaf die oorspronklike op 9 Oktober 2019.


In fisika en veral dinamika is 'n vaste liggaam (of starre liggaam) (Engelse "rigid body") 'n voorstelling van 'n voorwerp wat geen vervorming kan ondergaan nie. Die afstand tussen twee partikels van 'n vaste liggaam verander nooit nie. Euler se bewegingswette (in Klassieke meganika) beskryf die beweging van starre liggame. Partikels in 'n vaste liggaam se afstand vanaf mekaar bly altyd dieselfde. Dus is die enigste relatiewe snelheid wat partikels tot mekaar kan hê loodreg op die verplasings vektor. Dit word verkry deur rotasie van die liggaam. Hierdie artikel is ’n saadjie. Voel vry om Wikipedia te help deur dit uit te brei.


'n Outomatiese ratkas is 'n soort transmissie vir 'n motorvoertuig wat ratverhoudings outomaties kan verander terwyl die voertuig beweeg, en bevry die bestuurder daarvan om die ratte met die hand te wissel. Soos ander transmissiestelsels op voertuie, voorsien dit 'n binnebrandenjin van 'n reeks spoed- en wringkraguitsette wat nodig is vir goeie voertuigverrigting. Die gewildste vorm wat in motors gevind word, is die hidrouliese outomatiese ratkas. Soortgelyke, maar groter toestelle word ook gebruik vir swaar kommersiële en industriële voertuie en toerusting. Hierdie stelsel maak gebruik van 'n vloeistofkoppeling in die plek van 'n wrywingkoppelaar, en bereik ratwisseling deur 'n stelsel van planetêre ratte te sluit en te ontsluit. Sommige masjiene met 'n beperkte spoed of vaste enjinsnelhede, soos vurkhysers en grassnyers, benodig net 'n wringkragomsetter. 'n Kar met 'n outomatiese ratkas kan nie aan die brand gestoot word nie, omrede daar dan geen drukking van die transmissievloeistof is om die transmissie-onderdele te laat werk nie. 'n Outomatiese ratkas vereis net dat die bestuurder moet versnel of rem wanneer dit nodig is, met die motor wat self die toepaslike rat kies.


Hoërskool Vorentoe is 'n hoërskool in Rossmore, Johannesburg. Die skool is in Studentelaan, naby die Universiteit van Johannesburg se Kingsway-kampus geleë. Die skool is veral bekend vir die Westdenedam-ramp, wat 42 leerders se lewe op 27 Maart 1985 geëis het. Die skool is op 17 Januarie 1938 as die Rossmore Junior Hoërskool geopen. Die idee vir 'n junior hoërskool was nuut in Suid-Afrika, 'n formaat wat van die V.S.A. oorgeneem is. Oorspronklik is slegs 'n hoofgebou opgerig. Sommige klaskamers het nie eens lessenaars gehad nie en leerlinge moes op die vloer sit. Die invloei van leerders van ander skole was só groot, dat sommige kinders na hulle oorspronklike skole teruggestuur moes word. Die pad, Brooklands Laan (tans Akademieweg) het destyds reg voor die skool verbygeloop. Die geraas van die voertuie het egter onderrig bemoeilik. Die terrein was steil, klipperig en nie vir georganiseerde sport geskik nie. Die terrein is geleidelik opgevul en later kon bogrond ingery word. Die skool se seuns het ingespring en self die kikoejoegras geplant. Daarna kon sportvelde ontwikkel word.


Hélène Serafia (Hella) Haasse (2 Februarie 1918, Batavia – 29 September 2011, Amsterdam) was 'n Nederlandse skryfster, met bekende titels soos Oeroeg (novelle, 1948), Het woud der verwachting (roman, 1949) en Heren van de Thee (roman, 1992) wat uit haar pen verskyn het. In 1983 is die P.C. Hooft-prys aan haar toegeken, en in 2004 die Prijs der Nederlandse Letteren. Sy was een van die eerste Nederlandse skrywers wat hul werk aktief in die buiteland bevorder het en is een van die mees geleesde Nederlandse skrywers in die buiteland. Haasse was die dogter van Willem Hendrik Haasse, wat boeke onder die skuilnaam W.H. van Eemlandt geskryf het, en die konsertpianiste Katharina Diehm Winzenhöhler. Haasse het na 'n tweejarige verblyf (1920–1921) in Nederland die kleuterskool en Katolieke laerskool in Soerabaja, Nederlands-Indië bygewoon. In 1924 het sy na Europa teruggekeer omdat haar moeder in 'n sanatorium in Davos opgeneem is. Haasse het agtereenvolgens by haar ouma in Heemstede, Noord-Holland, en in 'n kinderhuis in Baarn gewoon.


Die Auto Union 1000 was 'n kompakte voorwielaangedrewe sedanvoertuig wat tussen 1958 en 1963 deur die Duitse motormaatskappy Auto Union GmbH vervaardig is. Dit was die eerste (en in vele markte ook die laaste) model wat sedert die 1930's as 'n Auto Union gebrandmerk was deur die vervaardiger. Dit het die eienaardigbenaamde DKW 3=6 vervang, alhoewel laasgenoemde vir nog 'n jaar bly voortleef het as die DKW 900. Die 1000 S het in 1958 ₤1442 nuut gekos in Suid-Afrika. EM Audi 5809 1959 Auto Union (DKW) 1000 1963 Auto Union (DKW) 1000S Gloor, Roger (2007). Alle Autos der 50er Jahre 1945–1960. Stuttgart: Motorbuch Verlag. ISBN 978-3-613-02808-1. Auto Dealers' Digest 1960 (product-dealers-guide-1960-auto-dealers-guide.pdf). Johannesburg: Mead & McGrouther (Pty) Ltd. 1960. Afgelaai van transunion.co.za op 24 September 2016


Metielisosianaat is 'n reaktiewe organiese verbinding met chemiese formule CH3NCO. Ook bekend as isosianatometaan en metielkarbielamine. Metielisosianaat is 'n intermediêre chemikalie in die vervaardiging van plaagdoders met karbamaat (soos karbariel, karbofuraan, metomiel en aldikarb). Dit word ook gebruik in die vervaardiging van rubber en kleefmiddels. Metielisosianaat is 'n kleurlose, giftige, lakriemateriaal (maak jou oë water), vlambare vloeistof. Dit is oplosbaar in water tot 6-10 dele per 100 dele, maar reageer ook met water. As 'n uiters giftige en irriterende materiaal is dit uiters gevaarlik vir menslike gesondheid. Dit was die belangrikste giftige stof wat by die Bhopal-ramp in 1984 betrokke was, wat aanvanklik in totaal 3,787 mense en amptelik 19,787 mense doodgemaak het. Union Carbide ('n filiaal van die Dow Chemiese Maatskappy) het die stof vervaardig uit metielamien en fosgeen: C H 3 N H 2 + C O C l 2 → C H 3 N C O + 2 H C l {\displaystyle CH_{3}NH_{2}+COCl_{2}\to CH_{3}NCO+2HCl} Hierdie sintese gebruik fosgeen en lewer soutsuur, wat nie omgewingsvriendelik is nie.


Die NG Kerk Vrystaat is een van die nege streeksinodes van die Nederduitse Gereformeerde Kerk. Sy grense stem min of meer ooreen met dié van die provinsie Vrystaat. Die eerste draers van die NG Kerk en die Christelike godsdiens na die gebied wat vandag as die Vrystaat bekend is, was agtereenvolgens die trekboere of veeboere, die sendelinge en die Voortrekkers. Die doel van die beweging of trek van die trekboere was nie om van die koloniale gesag los te kom nie, maar om voldoende plaasgrond en weiveld te verkry. Hierdie trek is in die begin van die negentiende eeu versnel deur herhaalde droogtes en die vernietiging van die weiveld suid van die Oranjerivier deur sprinkane en trekbokke; daarenteen was die Groot Trek 'n doel-bewuste, georganiseerde massabeweging van ongeveer 10 000 mense om sodoende hulle van alle Britse gesag vry te maak en in die binneland 'n onafhanklike staat te stig.


Robert John Downey jr. (gebore op 4 April 1965) is ’n Amerikaanse akteur. Sy loopbaan het groot sukses in sy jeug ingesluit, gevolg deur ’n tydperk van middelmisbruik en regsprobleme, en ’n terugkeer na kommersiële sukses in sy middeljare. Hy het sy rolprentdebuut op vyf jaar gemaak toe hy in sy pa, Robert Downey sr., se fliek Pound (1970) gespeel het. Hy het in prente verskyn wat met die destydse "Brat Pack" verbind is, soos die wetenskapsfiksiekomedie Weird Science (1985) en die drama Less Than Zero (1987). Ander prente waarin hy te sien was, sluit in die aksiekomedie Air America (1990), die komedie Soapdish (1991) en die misdaadprent Natural Born Killers (1994). Hy was Charlie Chaplin in die 1992-fliek Chaplin, waarvoor hy ’n Oscar-benoeming vir beste akteur gekry het. Nadat hy in 2000 uit die Kaliforniese Middelmisbruikbehandelingsentrum en Staatsgevangenis vrygelaat is, waar hy weens dwelmaamklagte was, het Downey aangesluit by die televisiereeks Ally McBeal – hy was Calista Flockhart se liefde.


Die sterkastaiing (Sterculia rogersii) is 'n dik- en meerstammige boom of struik. Dit kom voor in Limpopo en die Laeveld in Suid-Afrika. Die boom leef in klipbanke en koppies. Hulle word 2-5m hoog. Die boom is bladwisselend en dikwels vir lang tye blaarloos. Die bas is liggrys, skilfer af om pienk of geel kolle te ontbloot. Die blare is enkelvoudig, drielobbig, grysgroen bo en ligter en fluweelagtig onder. Die blaar vergeel eers voor hy val. Die blomme is groenerig pienk en in oorvloed vanaf Julie tot Januarie. Die boom se nasionale nommer is 477. Stam in die Krugerwildtuin Vrugte Blomme Stamme Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Sterkastaiing. Wikispecies het meer inligting verwant aan Sterkastaiing Hierdie artikel is ’n saadjie. Voel vry om Wikipedia te help deur dit uit te brei.


KwaNgema is 'n dorp in die Mkhondo Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Lys van dorpe in Suid-Afrika "Hoofplek KwaNgema". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Gereformeerde kerk Pretoria-Oos was die tweede oudste gemeente van die Gereformeerde Kerk in Pretoria en is in 1930 gestig, 71 jaar ná die eerste. Weens die ingrypende demografiese veranderinge binne die gemeentegrense is Pretoria-Oos in 2003 ontbind, dieselfde jaar as die aanliggende Pretoria-Sunnyside. Die gemeente het gedeeltes van die digbevolkte woonstelgebiede Sunnyside en Arcadia beslaan. In die laaste jaar van sy bestaan, toe dit die kleinste gemeente in die Klassis Suidelike Pretoria was, was daar 245 belydende en vyf dooplidmate. Die laaste leraar was ds. P.G. Geertsma. Die kerkgebou is by Troyestraat 174, Sunnyside. In die oostelike wyke van die Gereformeerde kerk Pretoria is vanaf 1927 aktief gewerk onder leiding van die Kommissie Pretoria-Oos met die oog met die stigting van ’n tweede Gereformeerde gemeente in die stad omdat die ou moedergemeente met sy 2 148 siele toe veels te groot geword het om te bearbei. Die geografiese grense was ook so wyd dat dit moeilik was om al die lidmate te bereik. Destyds het die Nederduitse Gereformeerde Kerk reeds ses gemeentes in die Jakarandastad gehad, naamlik die moedergemeente (1854), Eloffsdal (1908), Pretoria-Oos (1920), Daspoort (1922), Pretoria-Wes (1925) en Pretoria-Noord (1928).